text:
Laiza, Myen Mung - "N'nan e gaw Myen hpyen la ni grai gwi ai zawn zawn rai htu lung wa ai le. Lam kaba n tsa hku jahtau ai hte nam hkan sinat ni gap bun rai nna lung wa ai. An-hte ni makoi let wang da ai hpe shan hte n chye ai gaw." Asak 27 ning Wunpawng Mungdan Shanglawt Hpyen Dap (KIA) Dung 23 kaw na hpyen ma Awng Myat tsun dan ai.
Juyl 16, Myitkyina Man Maw lam makau e shi hte shi a manaw manang ni marai 40 daram nam hkap (ambush) taw nga ma ai. Myen ni du wa ai shaloi Shanglawt Hpyen la langai Gang Bawm gang dat ai het Myen ni shara magup de hkrit let sinat ni hpe gap bang wa ai. Ndai majan poi gaw dai shani kaw na hpang yang 3 ya ting na mat ai. July 18 shana maga de, kawa ni hte gap da ai Hkaya bum hpyen dap de, a tsawm sha bai lu du wa ai hte hpyen ma ni gaw grai myit rawt ai hte majan a lam ni ma gin sup ai lam tsun nga tsun dan hkat nga ma ai.
Shan hte tsun dan taw ai lam ni gaw Myen a tak bawm gap ai motor pala hpyen dap makau de hkrat ai n sen a majaw jahkring mi tsim mat ai. Motor pala wan hkut gaw lamu hpe sin mat hkra jahkring mi ka'up kau ai. Beer hte silik n shang hkra lu bang let jak sinat hpe jum da nna majan a mabyin ni hpe ma langai mi tsun nga tsun dat taw nga ai. "An-hte ni Myen mang ni hpe lu hti ai daram hti yu ai le. Yawng rai yang 8 daram re. Mawdaw 4 5 daram mung kapaw ai majaw mang gaw grau law na re ngu shadu ai," Awng Myet tsun dan ai.
July 27, Awng Myat gaw dai Dap Dung hta asak kaba ai jahpan kaw lawm ai wa re. Hpyen La ni yawng agw asak 20 makau na hkrai rai nga ai. Shan hte yawng a matu gaw n dai majaw gaw numbat langai lang rai nga ai. Majan ginra kaw nna Kilometers 10 daram kaw, bum lapran hkan na lam ni hpe lai di dat yang Laiza hpe mu lu na rai nga ai. Masha hkum 10,000 jan nga nna Wunpawng Mungdan Shanglawt Asuya (KIO), KIA a up hkang Asuya, a daju mung rai nga ai. Laiza gaw Miwa hkran hte hkashi kasha langai mi sha din ai shara kaw nga ai re.
Maigan shiga ni hkan shapoi nga ai shiga ni hta Myen Hpen n'gun kaba mi Laiza de lung wa na re nga ai shiga hpe na lu nga ai. Jawng ni, Gat Dut Seng ni, Hotels ni gaw shawoi na zawn sha naw hpaw nga ai zawn masha ni mung hpaga lam ni hte shani shagu na bungli hpe hpe galaw nga ma ai. Rai tim Hpyen hprawng masha ni law law n shang wa na matu Miwa hkran kaw nna gate hpe jahpaw hking 6am kaw nna shana hking 6pm kaw du hkra pat da ai lam, lani the lani jat wa ai hpyen hprawng masha ni a malu masha lam hte nga sha ra lam ni gaw kaja byin nga ai mabyin ni hpe madi madun taw nga ai.
Hpaw mi, num hte makasha law law wa gas Jawng ni, Gawk Nu ni, Manau pa hkan e shanu nga ma ai. Ndai masha ni gaw June shata 9 ya shani Myen ni Shanglawt ni hpe gasat wa ai shaloi kaw nna ti nang mare hpe kabai kau let hpyen hprawng hprawng pru wa ai ni rai nga ma ai. June 9 ya shani Tarpein Madim, Laiza kawn Kilometers 50 dingda maga nga ai, shara kaw byin wa ai majan gaw 17 ting Myen hte Shanglawt a simsa lam gasadi hpe gayet daw kau sai rai nga ai.
1989 ning kaw nna Myen Mung ting a rawt malan hpung 15 daram Myen hte simsa lam la lai wa sai rai nga ai. Jinghpaw Mung gaw Myen Mungdan hta galoi mung kadai hte n bung let paw pru nga ai shara rai nga ai. Switzerland Mungdan hta htam lahkawng kaba nna Square Kilometers 89,000 kaba ai shara gaw ru di a myu ni law n'gun kaba let up hkang ai shara rai nga ai. Masha hkum 1.36Wan(2002 ning Myen Asuya tara shang n'dau ai jahpan, dai hpang n shapoi ga mat sai) nga ai shara gaw Mungdan rawt jat lam n'law htum jahpan shang let Mung daw a ga'ang hkup daram Nam mali Bum ni hte shing grup da ai shara rai nga ai.
Hkrisatan law htum rai nna 1.2Wan daram nga ai ndai Kachin ru di a myu ni gaw Jinghpaw Mung daw, Sam Mung daw, Miwa mung, Gala mung ni hta nga pra nga ma ai. Masha hkum 300,000 daram gaw Miwa ga e nga nna shan hte hpe Jinpo nga ma ai. Labau hta hkan nna Kachin ni gaw ti nang a laika hpaji lam, sut masa lam, hkam ja lam, hkam ja lam ni hpe Myen mung a kaga rudi a my ni hta grau kaja hkra lu gaw de da ma ai.
Shanglawt the Myen gas 1994 ning hat sims a lam gasadi lek mat htu lai wa tim dai lam ni gaw Laika pa n tsa ai sha rai nna kaja wa mung masa lam ni hpe jahta ai lam ni n nga ai hku re. Dai simsa lam gaw Myen a Companies ni law law wa Jinghpaw Mungdaw a n hprang rai ni hpe htu shaw la na matu sha rai nga ai. Mungkan hta Lung seng pru dik htum Hpakan mung Myen ni a lahta hta hkrat sum mat ai hku re. Rai tim dai simsa lam la laika hpa gaw Mung masha ni yawng chye na matu n dau ai lam ni n nga lai wa sai.
Gareng La Nan*, Myitkyina kaw na Jawng shara gaw "17 ning simsa lam a majaw simsa lam loi li lu la ai, hpaga yung ga lam loi li rawt jat ai hte shinggim roi rip lam loi li yawm wa ai lam ni gaw lu la ai. Rai tim Mung masa lam hta hpa mung rawt jat ai lam n nga ai," nga tsun ai.
Kaga rudi rawt malan hpung ni hte maren Wunpawng Mungdan Shanglawt Asuya kaw nna mung Awm Dawm rawt malan policy hpe dawm kaw nna ti nang Mung daw ti nang up hkang lu ai Federal Mung daw hte ti nang a htung hking the laili laika, a hkaw a hkang ni hpe hpyi sawng nga sai re.
Simsa lam a majaw Company kaba ni hpaw let lau ban nga ai n'kau Jinghpaw salang ni hta jan nna gaw yawng ngu na daram Simsa lam hpe Mung masa maw hpyi hpyi ai hku sha mu mada ma ai. Ndai majan n'nan byin wa na matu lam ni law law nga ai hku re. Dai hta n'hprang rai ni hte hkum tsup nga ai Jinghpaw Mungdaw hpe Myen ni a Company kaba ni gaw Lung Seng ni hpe maru marang rai hkra htu shaw ai lam ni byin wa sai re. Lung seng gaw moi de Shanglawt Asuya hpe maga lam hku madi shadaw ya ai hpaga kaba mung rai nga ai.
Hpaga hpung kaba ni rai nga ai Yuzana, Htoo Trading, Asia World ni gaw Jinghpaw mung e nga ai hka nu kaba ni hte dam lada ai shara ni hta shan hte a hpaga ni hpe kam mara galaw wa ma ai. Grau nna gaw Miwa ni a company ni hte pawng nna galaw ai Hka Wan Jak Madim ni mung rai nga ai. Dai hpaga ni hta na Miwa ni gaw hpun ni shaw, ja ni htu n'na jau man buga masha ni a akyu kaji mi hpi n lawm ai hku galaw wa ma ai.
Ndai lam ni gaw masha law law a myit hta Miwa hpe n ju ai lam ni hpe dawk bang ya nga ai hku re. "Shan hte ni Langu hpaga ni, Ja htu hpaga ni, Wan Jak hpaga lam kaba ni hpaw wa yang a rung a rai, bungli galaw masha kaw na hkawt yawng hpe Miwa mung kaw na sha woi la ma ai. Jau man buga masha ni a matu a kyu loi hpyi n'nga ai hku galaw wa ma ai," nga nna KIA magam gun langai mi tsun dan ai.
Ya ten hta grau nna mying kaba nga ai manga hkang gaw Mali N'mai zup hta galaw nga ai Hka Wan Jak Madim masing rai nga ai. Myitkyina, Jinghpaw Wunpawng ni a hting hking daju mung rai nga ai hta Megawatts 6,000 jan hpru ai n'dai madim hpe galaw nga ai hku re. Jinghpaw Wunpawng sha ni a matu gaw Manghkang kaba rai nga ai.
Makau grup yin yu sin hpung ni hte myit rawt ai ni hku nna sawk sagawn tam tawn ai jahpan ni hku nga yang Mali hka na madim a majaw hka nam Myen Mung de hka n law wa chye ai zawn Jinghpaw Wunpawng ginra ni hta hka kaba ai lam ni byin pru wa ai baw re nga ai. Bai nna masha law law a nga pra ai lam ni hpe hkra mai ai rai nga ai. Grau nna gaw, n'dai madim hta na hpru ai Wan ni yawng hpe Miwa ga de dut ya na majaw rai nga ai.
Hpang jahtum na majan byin wa ai lam gaw 2009 ning hta Myen Hpyen Asuya kawn Wunpawng Mungdan Shanglawt Asuya hpe shan hte a n'pu e nga ai Jarit sin dap (BGF) gale shangun ai lam rai nga ai. "Ndai lam gaw an-hte hpe a sum jaw shangun ai lachyum sha re," nga nna ru di a myu ni a lam hpe a ten law law yu sin nga ai u hpung ni tsun nga ma ai re.
Wunpawng Mungdan Shanglawt Asuya hte kaga rudi rawt malan hpung ni rai nga ai Wa, Mon ni mung n dai BGF masing hpe n hkap la ai sha kaga masing ni hpe tang madun lai wa sai rai nga ai. Rai tim Myen Hpyen Asuya kawn dai masing ni hpe tsep kawp n hkap la lai wa sai.
June shata 9 ya shani na majan a gaw Shanglawt Asuya hte Myen Hpyen Asuya hpe tara shang ajan baw ai lam n'dau dat ai hte bung nga ai. "Shan-hte gaw n'dai mabyin hpe madung la nna an-hte a sara ni hpe zing la mayu ai re," nga nna KIO a mung shawa up hkang du Zau Awn kawn tsun wa ai. Gara hku mi nga yang nga, mabyin hpe yu maram dat yang Myen Hpyen Asuya kawn Shanglawt Asuya KIO hpe loi mi yu kaji kau ai lam hpe mu lu ai. Myen Hpyen Asuya kawn lai wa sai 2009 ning hta Kokang rawt malan hpung ni hpe n'htoi kadun mi hte sha gasat kau ai mabyin hpe KIO hta kalang bai byin na matu myit mada ai lam hpe maram lu ai.
"Padang Hkrun Lam Masing" nga ai laika si kaba shakap da ai Laiza Hotel a gawk nu gaw Majan masing ni hpe jahkrat nga ai Majan Command Post langai mi de gale mat sai hku re. Wunpawng Mungdan Shanglawt Hpyen Dap Tau Dap Awn Daju Du Daju Jum Du Kaba Gun Maw gaw KIO Asuya magam gun ni yawng a ning mu hpe ning nga tsun nga ai. "Myen Hpyen la ni hta marai n rawng ai. Bai shan hte a mung masha ni mung shan hte hpe n'madi shadaw ma ai." nga tsun ai.
Majan hta rim hkrum ai Myen Hpyen la Bawm masha masum hpe san htai galaw yu yang Du Kaba Gun Maw a ga jaw ai hpe madi shadaw nga ai. Aung Myo Hlat*, asak 36 ning Myen Hpyen Du, HkaLaYa Dap Dung 21 hpe hpa majaw majan hta shang lawm ai lam san yu yang grai na hkra myit yu nna "Ngai gaw Hpyen La, Order hpe madat ra ai," nga nna htai ai.
Soe Myint*, asak 48 ning A Gyi lapai ta hta ning ma hte rai ai wa gaw shi gara hku hkala hkrum mat ai lam hpe ning nga tsun dan ai. "Ngai hpa majaw gasat ra ai hpe n chye ai, Ngai matsin ai gaw ngai sai ni grai htaw let malap mat ai. Bai ngai hpe yawng tawn da kau ma ai. Ngai bai dum wa ai shaloi gaw KIA a lata kaw rai taw sai." nga tsun dan ai.
Htoo Lay*, asak 22 ning, Karen ru di hpyen ma gaw lak nak kaba dap kaw magam gun ai wa rai nga ai. "Ngai hpe Hpyen dap de a tik a nang rai rim bang la ai she re. Ngai lai wa sai 3 ning hta Madalay wan leng daru kaw wan leng la taw ai shaloi Myen Hpyen dap kaw na rim mat hkrum ai. Ngai na shing ma kaw ning ma lu nna sin wum kaw makoi nga ai. KIA hpyen la ni LET WA YANG NANG HPE N GAP AI nga ai ga na ai majaw ngai le wa ai re. Ngai na lak nak hpe pyi ngai kalang n'gap ga ai." nga tsun dan ai.
Shi a manang lahkawng the karen Myen Hpyen La law law gaw shan hte a numbat langai lang majan hpe shang yu ai rai nga ai. Myen Mung Communist Hpyen Dap a hpyen la ding sa rai nga ai hte ru di rawt malan hpung law law hte chye hkat ai Aung Kyaw Zaw gaw "Myen hpyen la ni a a tsam gaw grai nan yawm taw sai," nga tsun dan ai hku re.
KIA kawn Myen Asuya de bawng masha ni hpe sa ya na lam laika shalai ai rai tim ya du hkra laika htang ai lam ni n nga ai hpe mu lu ai hku re. "An-hte mahtai n lu la ai," nga nna KIA magam gun langai mi tsun ai hku re. "Bawng masha ni bai Myen dap de wa ai rai yang shan-hte hpe Myen Hpyen Dap kaw nna tara ahkyak la ai lam ni mung mai byin wa ai. Shan-hte hpe lak nak shamat ai tara, magam hpe awng dang hkra nlu gun hpai ai tara ni hte htawng 7 ning daram mai hkrat wa ai" nga nna dai KIA magam gun sha bai kahtap sanglang dan ai hku re.
Rudi a myu ni hpe yu maram nga ai masha langai mi tsun ai hta, "Kachin ngu ai ni hpe masha law law wa gaw gasat gala ai lam hta hkrit ma ai. Shan hte gaw Mungkan Majan II hta mung English maga hku nna gasat lawm ai hte Japan ni hpe gau kau ai kaw mung Madung dat gasat lawm wa sai hte law law wa mung shakawn hkrum ai ni re. Shan-hte hta tsun ai ga nga ai 'An-hte lu galaw ai, Dai majaw an-hte lagaw an-hte lu tsap ai' nga ma ai," nga nna tsun dan ai.
Shanglawt hpyen la ni a myit hpe sharawt ya ai lam ni hta, Myen hpyen la ni a lak nak ni gaw Shanglawt Asuya kaw nga ai lak nak ni hte nau n shai ai sha madang maren daram rai nga ai majaw re. Hkaya hpyen dap hta Myen ni kawn hta la ai laknak ni hpe tawn da ma ai. Dai hta Myen Hpyen la ni a laika buk ni, dum n'ta masha sumla ni, phone ni, rung laika pa ni, hte kaga hkum hpai a rung a rai ni mung lawm nga ai. Myen Hpyen la ni lang ai sinat ni, Jat sinat ni, Mortars ni, Ta bawm ni hte kaga hkam bawm ni law law hpe tawn da ai hku re. Dai lak nak ni gaw dai ni prat na majan ni hta jai lang na malai Labau dum ni hta madun tawn da na grau mai na zawn rai nga ai.
Shanglawt hpyen la ni gaw dai lak nak ni hpe pyaw pyaw hte sha madu ding sa rai nga ai Myen Hpyen Dap hpe gasat ai hta lang na rai nga ai. Shanglawt Asuya hta AK-47 hte bung ai sinat ni, Morars ni, Hkam Bawm ni hte kaga hpyen a rung a rai ni hpe galaw shaprawt ai jang rung ni hpe law law hpe sim lum ai shara ni law law hta galaw shapraw nga ai hpe mung na chye lu ai. KIA hpyen dap hta majan hpe ya jang lu gasat nna Professional madang du hkra lu gasat ai hpyen n'gun 8,000 kaw nna 10,000 jang nga ai zawn Mun Kaba (50,000s) rai nga ai Mung shawa hpyen hpung ni mung ya hkyak hkyak gasat nga ai majan pa ni hta shang lawm nga ai hku re.
Myen Hpyen dap a n'gun gaw lak nak kaba rai nga ai. Rai tim Miwa hkran the nyi kahte la ai Laiza zawn re ai shara ni hpe gasat na matu gaw grai yak la nga ai. Mare kaba ni de lam lahkawng hte sha mai matut mahkai ai Laiza gaw yi nam ta hta gasat na matu grai yak la nga ai. Lama wa Myen ni gasat wa ai rai yang gaw Shanglawt Asuya kawn Dingda maga de na lam ni hpe lu kaup ai n'gun nga ai lam mung chye lu ai. Lama wa Myen Hpyen Dap kawn lak nak kaba ni hpe lang ai rai yang gaw Miwa hkran de hkrat bang nna Mungkan a man hta mang hkang byin chye ai baw rai nga ai.
Ya ten du hkra gaw KIA a masing hta ti nang a shara ni hpe makawp na matu sha rai nga ai. Dai majaw mahkrai ni hpe kapaw ai lam ni hpe Myen Asuya kawn Shanglawt Asuya hpe tara n shang uhpung ndau ai kaw nna galaw lai wa sai ku re. "An-hte hpe tara n shang nga nna tsun sai re majaw an-hte mung hkam bawm ni hte kaga makawp maga lam ni law law hpe jau shajin da sai," nga nna Shanglawt Hpyen Dap Dap Ba 5 Up Du Jum Du Kaba Kumbu Din kawn tsun dan wa ai hku re.
Majan n'nan gaw shiny him kayak mahkak ni law law hpe mung byin shangun nga sai hku re. Ya laika ka nga ai shaloi sha pyi Hpyen Hprawng tsin yam masha 17,000 gaw Wunpawng Mungdan Shanglawt Asuya a up kang gin ra ni hta KIO garum gin tum lam kata shanu nga ma sai hku re. Laiza hta tsin yam masha 7,500 nga ai zawn kaga sharan hkan e mung 6,000 jan nga ai lam na chye lu ai. Bai nna ngam nga ai ni gaw Myitkyina zawn re ai Mare kaba ni hte Miwa mung kan e nga ai jing hku ni hpang de shanu nga masai. KIO gaw kawa gin sum 500 jan hpe gap tawn nna masha 7,000 hpe lakawn nga ai.
"Ya ten du okra gas KIO up hkang kaw na the kaga alu bang ai mash ni hte Makam Hpung ni kaw nna garum da ai. Mungdan shara shagu nga ai Jinghpaw Ramma ni la la wa sa garum nga ai. Rai tim a ten na wa ai hte simsa lam n lu yang gaw grai yak wa ai hte Mungdan kata, shing gan kaw na garum gin tum ai lam ni ra rawng wa na re," nga Laiza tsin yam lanu lakawn hpung masha La Rip tsun dan ai.
Bai nna kam ging ai reports ni hta shing gim roi rim ai lam ni Myen Hpyen Dap kawn Mung shawa ni hpe tawt lai nga ai lam ni mu lu ai. Laiza daju Wunpawng Mungdan Shanglawt Amyu Shayi hpung kawn num sha ni hpe roi rip ai mabyin 18 hpe mu da ai hku re. N kau mi gaw sat kau hkrum ai ni mung lawm ng ai. Ndai mabyin ni gaw Jung shata 10 kawn 18 ya laman byin wa ai lam ni sha rai nga ai. Ya hkyak hkyak nga yang KIO mung shawa tsi jaw gawk kaw na Nurse tsi shara num hpe Myen Hpyen La ni roi rip ai lam byin lai wa sai hku re. N'dai tsi sara num gaw mare langai mi hta KIO kawn hpaw da ai mung shawa tsi jaw gawk kaw magam gun ai ai rai nga ai. "Tsi sara num ni hpe roi rip ai lam majan hpang ai kawn ya du hkra kalang mung n na yu ga ai," nga tsun ai.
Majan a majaw n myit mada da ai mabyin lahkawng byin wa ai hku re. Langai ngu na hta Jinghpaw Wunpawng myu sha ni Wunpawng Mungdan Shanglawt Asuya hpe tsep kawp madi shadaw ai lam lu la ai hku re. Lai wa sai ten hta a kyang hten KIO salang hte Du Kaba n kau mi a majaw Mung shawa a tsun ding lut ai lam ni hpe law law lang hkam sha lai wa sai hku re.
Lahkawng ngu na hat gaw BGF masing a majaw simsa lam la ai ten hta kaba wa ai law la ai Jinghpaw Wunpawng ramma ni hpe shadum jahprang dat ai lam rai nga ai. "Yawng gaw Majan shang na hkrai nga mat sai," nga nna hpa ga ga nga ai ramma hpa ga la langai mi gaw jahtau let Laban Naw ku ngut nna Laiza nawku jawng kawn le wa let tsun ai. "Jinghpaw Wunpawng sha ni lawt na ten du sai, Myen Hpyen a la ta kaw nna shanglawt lu ra sai. An-hte gaw Aung San Su Kyi hpe madi shadaw ai. Rai tim shi tsun ai gasat gala n galaw ai hku simsa ai hte shanglawt la na matsin gaw bung li n byin mat sai," nga matut tsun ai.
Majan a majaw KIA Hpyen Dap ai ning mu mung loi li gale mat ai hpe mu lu ai. "Simsa lam hpe Mung masa mahtai n lu tim ra ai Du Kaba hte Salang n'kau mi a n'gup ni mung pat mat sai," nga KIA hpyen la langai tsun ai. Jinghpaw Wunpawng shani yawng Majan hta lai kaga mahtai n nga ai hpe chye tim law malawng gaw simsa let sha nga mayu ma ai. Mung masa hku n tsa jahta nna Mung daw hpe bai lu la na matu myit sharawng ma ai.
KIO Asuya a ga shaga a hkaw a hkang lu Salang Kaba La Nan gaw Jinghpaw Wunpawng shani a ra sharawng ai lam hpe ning nga tsun dan ai hku re. "Langai, gap hkat jahkring ai hpe aten kadun shawng galaw na; Lahkawng, Myen Mungdan ting hta dai zawn byin ra na; Masum, rudi rawt malan hpung ni yawng a gawng malai rai nga ai United Nationalities Federal Council (UNFC) hte Myen Hpyen Asuya mung masa lam jahkrup na," ngu ai lam ni rai nga ai.
June shata 30 ya shani Myen Hpyen Asuya hte Shanglawt Asuya hkrum tsup hpawng let simsa lam jahta ai hta simsa lam de n lu du tim matut nna matut mahkai ai lam ni galaw nga ai hpe chye lu ai. Shanglawt Asuya kawn Myen Hpyen Asuya gaw simsa lam hpe daw dan nan a hkaw a hkang lu ai ni kawn n sa shang lawm ai lam hpe madi madun ai hku re. "Myen gaw an-hte hpe bungli rau galaw nna simsa lam la ga nga tsun ai. Rai tim mung masa myit hkrum la loi li sha pyi n lawm ai sha hpaga lam hpe sha tsun taw ai," nga Du Daju Jum Du Kaba Gun Maw tsun ai.
July shata ga a'ng hta byin lai wa ai Hkaya Majan gaw grai nan kaba ai hte hkrat sum ai lam law ai majan langai mi rai wa sai hku re. Dai hpang kawn majan kaji ni law law byin wa ai rai tim Myen Hpyen Asuya kawn Masin kaba nlu jahkrat ai hpe mu mada ai. Lahkawng maga hku nna n'dai laman lang hte lang hkrum tsup let simsa lam jahta wa ai rai tim mahtai n lu shi ai. Ndai hten hta Jinghpaw Wunpawng Mung shawa ni yawng hku nna sa tik tik let kaja wa ti nang lagaw ti nang lu tsap ai a hkaw ahkang lu ai simsa lam hpe lu na matu myit mada nga ai. Rai tim moi na zawn re ai simsa lam hpe gaw n ra sharawng nga ma sai hku re.
(P.S1 : Mying ni hta '*' shakap da ai gaw shim lam a matu mying madung ni hpe gale da ai re.
P.S2 : Tony Cliff a "New-Generation War In Myanmar hpe Jinghpaw hku bai yu htuk ai hku Ta Tut bai gale da ai re.)
Tony Cliff, a pseudonym, gaw Bangkok kaw daju ai sumla Jurnalist langai mi rai nga ai. Shi hpe matut mahkai mayu yang tonycliff7@gmail.com
de matut la mai ai hku re.
(Copyright 2011 Asia Times Online (Holdings)Ltd. All Rights reserved. Please contact us about sales, syndication and republishing.)


c: text/html

text:
4 comments:
- hkunman said...
-
Dawdan ai lam ni grai hkrak sai ....,Gaja dik ai lam re....,Bai n-na Myen a-n-bingli lungwa yang Tsep kawp gap jahkrat kau lu na lam, Hka lam hku lungwa yang Gara hkum Tsep kawp Hkap kapaw kau lu na ngu ai, lam ni hte seng ai Lak nak ni Tara shang ai hku myi rai rai n-shang ai hku myi rai rai Lu hkra galaw la ra ai.....,Madung gaw...,GOD..,Anhte a-lata hta Myen hpe ap ya u ga Kyu hpyi nga ga...,
- September 18, 2012 12:42 PM
- Anonymous said...
-
Thai kaw Myen gwi si ni grai law nna shamu wa sai majaw, Wunpawng Mungdan Shanglawt Hpung Ginjaw salang ni hpe grai garum la ra ai aten re. Ndai zawn GOC prat na hpyenla dingsa ni amyu sha lam bai shanglawm wa ai majaw grai kabu n gun lu ai. God bless you all.
- September 18, 2012 5:32 PM
- Ningmu kaja said...
-
JP wP sha ni yawng a matu kaja ai mu bung Li ni galaw ding yang/galaw sa wa ai lam ni re majaw madi shadaw n gun jaw dat ai.Karai Kasang a shaman chye ju hte Myit hkrum lam ni Grau Lu la let,Myu sha shawng lam a matu,Grau mu Lu galaw wa u ga.
- September 18, 2012 6:37 PM
- I Love KIA/KIO & KNO said...
-
Grai kabau gara hkap tau la ga ai Shang lawt hpyen la ni e nan hte a asak aprat yawng amyu a matu ap nawng gun hpai lu mu ga lak nak lam masha ngu bai jat jaw ai Karai Kasang hpe Thank you Lord ngu chyeju shakawn let mungkan ting na jinghpaw amyu sha yawng hpe kasi madun ai majaw chyeju kaba sai ndai aten hta hpa baw Wuhpung mung nhpaw ra ai yawng yawng KNO kaw rau rai sa ga law myu tsaw ni e
- September 19, 2012 12:32 AM

robotstxt: allowed

filter: keep


text:
21 February 2010
Malaysia mungdan Kuala Lumpur mare kaw "Taxi" jawn na rai yang sadi ra na lam ni
1. TAXI kata de rai n-shang shi yang, shawng nnan mawdaw numbat (number plate) hpe galoi mung yu matsing da u.
2. TAXI shagu hta ka mara tawn da ra ai TAXI gawt ai wa a mying, mawdaw numbat, hkringdat (Driver’s ID) ni hpe galoi mung shawng yu matsing la da u.
3. Kaning re ai masa lam ni hta mi rai rai, TAXI gawt ai wa hku nna kaga hkrun lam hkawm masha (passenger) langai mi hpe bai nmai kahtap htaw la shangun ai. Lama wa TAXI gawt ai masha ni dai zawn galaw wa ai rai yang, hkrat ang ai hte hpe jaw kau nna yu mat na hku di u.
4. Mai byin ai rai yang, tinang shingtai hkrai TAXI jahkring jawn ai lam hpe koi yen u.
5. Bungli aten (office hours) a hpang hkan e rai yang, grau nna sadi maja let hkawm sa u.
TATUT MABYIN
04 January 2010 shana de 6:45 pm grup-yin hta num kasha langai mi ‘Wangsa Maju LRT Station’ kaw nna shi nga ai nta de wa na matu TAXI jahkring jawn ai.
Dai lam matu kaw sha naw du yang, wa lam bung na zawn re ai La langai mi hpe TAXI gawt ai wa bai kahtap nna htaw la ai. Masa lam ni hpe yu yang, ung ang na zawn re ai lam ni nre ai majaw, hkrit tsang hpa, ru tsang hpa, kaba langai mi shi kaw du hkrum hkra wa na re lam hpe n-tsen tawn ai lam mung tsep kawp nnga nga malu ai.
Shi nga ai lawk de magaw shang wa ra na lamgaw langai mi kaw magaw shang wa na matu TAXI gawt ai wa hpe tsun ai shaloi, dai TAXI gawt ai wa gaw lam shut masu su nna kaga maga mi de magaw shang mat wa nga yang, dai kahtap htaw la hkrum ai La wa gaw “shi a nga shara makau de nan du wa nga sai re majaw, shi hpe mahtang she shawng wa sa kau sanit” nga nna tsun ai. Ndai lam hpe TAXI gawt ai wa mung grai si mani ai hku nna dai num kasha kaw ahkang hpyi ai lam hpe dai num kasha mung ‘OK’ ngu dat ai. Dai num kasha shi nan mung mai kaja ai magam bungli langai mi hpe galaw dat sai hku nna sha sawn la nga ai.
Wut shakum tsaw kaba ni hte kum shinggrup da ai ‘TV3 Academy’ makau na masha nga lawk (housing area) ni htum ai shara de du ai hte rau dai ‘passenger’ La wa gaw mawdaw chyinghka ni yawng hpe ‘locked’ galaw kau nna shingdu de mung kalang ta hkrawt rai gayin wa nna dai num kasha a du kaw n-hkyi (knife) hte madi da ai. Dai num kasha hpe baw gum da shangun nna gumhpraw $200 hte hpawn shi a hkum hta kap ai Ja rai ni yawng hpe mung raw la kau ya ai. Dai hte hte sha myit n-dik shi ai majaw, kahtap nna jahkrit shama di n-htawm ‘May Bank (Jalan Setapak)’ de woi mat wa nna, ‘Bank Account’ hta rawng ai gumhpraw ni yawng hpe mung shaw la kau ya ai. Ndai mabyin byin ai aten gaw shana de 7:30 pm grup-yin hta rai nga ai.
Rawng marawng gumhpraw ni hpe shaw la kau ngut ai hpang, dai num kasha a ‘ATM Card’ hpe TAXI gawt ai wa bai n-htang jaw ai. Dai hpang ‘Tasik Titiwangsa’ a shingdu maga de mawdaw hpe gawt dumbri mat wa nna, “kaga TAXI hpe mahtang la jawn la nna nta wa na hku di u” nga tsun nna gumhpraw $10 jaw let dai num kasha hpe mung dai kaw jahkrat kau da ma ai.
Lai wa lai sa masha ni hpe bai karum hpyi na matu dai num kasha mung tsam mari tsam mara rai shakut hkawm pru wa yang she mawdaw lam kaba (main road) de bai du wa lu ai lam rai nga ai zawn, ndai mabyin a majaw dai num kasha mung grai kajawng htap lap, kahpra, nga ai lam mung rai nga ai. Dai hpang Pyada Dap (Police Station) de sa nna ‘report’ galaw ai shaloi she dai num kasha mung, shi gaw dai shani a matu No (3) ngu na ndai zawn re ai lam ni hpe hkrum katut lai wa ai masha rai nga ai lam hpe chye la lu ai lam rai nga ai.
Ndai zawn re ai mabyin ni gaw, dai ni na anhte langai hkrai hta mung, anhte a hpunau ni, manaw manang ni hta mung, n-myit mada da ai sha byin hkrum hkra wa chye ai lam rai nga ai. Dai re ai majaw, anhte hte ni nawn ai hpunau ni yawng hpang de mung ndai shiga hpe shachyam shabra sa wa ga ngu mayu nngai rai.
2. TAXI shagu hta ka mara tawn da ra ai TAXI gawt ai wa a mying, mawdaw numbat, hkringdat (Driver’s ID) ni hpe galoi mung shawng yu matsing la da u.
3. Kaning re ai masa lam ni hta mi rai rai, TAXI gawt ai wa hku nna kaga hkrun lam hkawm masha (passenger) langai mi hpe bai nmai kahtap htaw la shangun ai. Lama wa TAXI gawt ai masha ni dai zawn galaw wa ai rai yang, hkrat ang ai hte hpe jaw kau nna yu mat na hku di u.
4. Mai byin ai rai yang, tinang shingtai hkrai TAXI jahkring jawn ai lam hpe koi yen u.
5. Bungli aten (office hours) a hpang hkan e rai yang, grau nna sadi maja let hkawm sa u.
TATUT MABYIN
04 January 2010 shana de 6:45 pm grup-yin hta num kasha langai mi ‘Wangsa Maju LRT Station’ kaw nna shi nga ai nta de wa na matu TAXI jahkring jawn ai.
Dai lam matu kaw sha naw du yang, wa lam bung na zawn re ai La langai mi hpe TAXI gawt ai wa bai kahtap nna htaw la ai. Masa lam ni hpe yu yang, ung ang na zawn re ai lam ni nre ai majaw, hkrit tsang hpa, ru tsang hpa, kaba langai mi shi kaw du hkrum hkra wa na re lam hpe n-tsen tawn ai lam mung tsep kawp nnga nga malu ai.
Shi nga ai lawk de magaw shang wa ra na lamgaw langai mi kaw magaw shang wa na matu TAXI gawt ai wa hpe tsun ai shaloi, dai TAXI gawt ai wa gaw lam shut masu su nna kaga maga mi de magaw shang mat wa nga yang, dai kahtap htaw la hkrum ai La wa gaw “shi a nga shara makau de nan du wa nga sai re majaw, shi hpe mahtang she shawng wa sa kau sanit” nga nna tsun ai. Ndai lam hpe TAXI gawt ai wa mung grai si mani ai hku nna dai num kasha kaw ahkang hpyi ai lam hpe dai num kasha mung ‘OK’ ngu dat ai. Dai num kasha shi nan mung mai kaja ai magam bungli langai mi hpe galaw dat sai hku nna sha sawn la nga ai.
Wut shakum tsaw kaba ni hte kum shinggrup da ai ‘TV3 Academy’ makau na masha nga lawk (housing area) ni htum ai shara de du ai hte rau dai ‘passenger’ La wa gaw mawdaw chyinghka ni yawng hpe ‘locked’ galaw kau nna shingdu de mung kalang ta hkrawt rai gayin wa nna dai num kasha a du kaw n-hkyi (knife) hte madi da ai. Dai num kasha hpe baw gum da shangun nna gumhpraw $200 hte hpawn shi a hkum hta kap ai Ja rai ni yawng hpe mung raw la kau ya ai. Dai hte hte sha myit n-dik shi ai majaw, kahtap nna jahkrit shama di n-htawm ‘May Bank (Jalan Setapak)’ de woi mat wa nna, ‘Bank Account’ hta rawng ai gumhpraw ni yawng hpe mung shaw la kau ya ai. Ndai mabyin byin ai aten gaw shana de 7:30 pm grup-yin hta rai nga ai.
Rawng marawng gumhpraw ni hpe shaw la kau ngut ai hpang, dai num kasha a ‘ATM Card’ hpe TAXI gawt ai wa bai n-htang jaw ai. Dai hpang ‘Tasik Titiwangsa’ a shingdu maga de mawdaw hpe gawt dumbri mat wa nna, “kaga TAXI hpe mahtang la jawn la nna nta wa na hku di u” nga tsun nna gumhpraw $10 jaw let dai num kasha hpe mung dai kaw jahkrat kau da ma ai.
Lai wa lai sa masha ni hpe bai karum hpyi na matu dai num kasha mung tsam mari tsam mara rai shakut hkawm pru wa yang she mawdaw lam kaba (main road) de bai du wa lu ai lam rai nga ai zawn, ndai mabyin a majaw dai num kasha mung grai kajawng htap lap, kahpra, nga ai lam mung rai nga ai. Dai hpang Pyada Dap (Police Station) de sa nna ‘report’ galaw ai shaloi she dai num kasha mung, shi gaw dai shani a matu No (3) ngu na ndai zawn re ai lam ni hpe hkrum katut lai wa ai masha rai nga ai lam hpe chye la lu ai lam rai nga ai.
Ndai zawn re ai mabyin ni gaw, dai ni na anhte langai hkrai hta mung, anhte a hpunau ni, manaw manang ni hta mung, n-myit mada da ai sha byin hkrum hkra wa chye ai lam rai nga ai. Dai re ai majaw, anhte hte ni nawn ai hpunau ni yawng hpang de mung ndai shiga hpe shachyam shabra sa wa ga ngu mayu nngai rai.
Posted by KBG at 9:34 AM 0 comments
Labels: General News
Subscribe to: Posts (Atom)


text:
Thank you for visiting our blog. Kachin Review is the official blog of our website www.kachinreview.com. Our website is currently inaccessible due to technical problems. So we created this blog to keep in touch with our readers while we are repairing our website.
Saturday, July 24, 2010
Democracy Masa hte Karai Kasang A Mungdan
May 1, 2010
Democracy masa a npawt nhpang essence gaw by the people, of the people , for the people ngu ai mung shawa masha e ra lata nna, mung shawa masha nan shang lawm let mung shawa masha a matu mai kaja lam jawm galaw sa wa ai mung masa ladat rai nga ai. Ndai hpe moi Madu Yesu garai n shangai yang Athens mare e Spartan masha ni shanhte mare mungdan city state hpe up hkang ai mare kongsi hta salang ni hte ramma ni gayau gaya ra lata bang nna jawm myit mang hpaji jaw let mare mungdan hpe up hkang woi awn hapng wa ai shani kaw na democracy masa ngu ai nga wa ai lam mungkan labau hta mu hti lu ga ai. Dai massa kaja htap htuk nga ai hpe mu mada ai majw sinna mungdan ni hta gumrawng gumtsa up hkang masa hpe jai lang wa ai shaloi kadai mung kade a ginra hta hkan nna htap htuk ai hku Democracy masa amyu myu hpe jai lang wa ai lam mu lu ai. Democracy masa hta masha law ai malawng maga na myit ra majority vote hpe yawng jawm hkap la hkan sa ra ai. Masha n law ai mayen maga na minority ni mung tinang a myuit ra lam hpe n dut n dang tang madun lu ai rai nna shanhte a tang madun ai hpe kuga masha ni jawm hkungga ya ra ai.
Democracy masa gaw myit kung hpan nna machye machyang law ai mung masha hte ningbaw ningla ni myit san seng ai hku jai lang nna woi awn sa wa yang grai htap htup ai rai tim, machye machyang n law ai mung masha ni hte tara n lang ai mungdan ningbaw ningla ni a lata e du yang grai tsawm htap ai democracy masa hpe manai kau mai nga ai. Byin wa chye ai lam n kau mi hpe tsun ga nga yang:
(1) Ra lata jaw na ahkang nga ai masha hpe asak 18 ning a lahta de na ni hpe sha lata masat nna ra lata meh vote bang shangun na. Asak 18 ning a lawu de na ni hpe gaw myit garai nkung ai ngu ngam da na. Dai hta n ga, sasana magam gun( pastors, preachers, evangelists) ni, hpunngyi ni, yahkau num ni(monks and nuns), mana ai ni(insane people), bawng dung htawng rawng ai ni(tinang mehh n bang shangun mayu aini hpe mara amyu myu tam nna htawng de gan rin bang da ai lam) ndai zawn re ai ni hpe mung ra lata bang na ahkang n jaw yang masha tswm ra yawm mat na rai nga ai.
(2) Ra lata meh mai bng ai ni kaw na mung full membership, hal mebership ngu garan nna madat lawm mai ai, lata sharawt mai ai, ngu amyu myu naw mai shayak nga ai.
(3) Matsan ai masha ni hte n chye n chang ai nam kahtawng na masha ni( gara mungdan hta mung matsan masha hte n chye n chyang ai masha grau law ai)hpe ra lata meh bang ten garai n du yang, ja gumhpraw, hpun nba, kmhpaw kumhpa garan ya nna tinang maga de meh bang na matu jinghku hkan hku la mai ai. Nkau mi kumhpa sha la sha kau nna kumhpa jaw ai wa hpe meh n jaw ai mung nga chye ai. Nkau mi rai jang gaw, tinang a jinghku jing-yu sai daw sai chyen ni hpe tinang maga de kaja tim n kaja tim meh jawm jaw na matu hkan tsun da chye ai. Kalang lang jahkrit shama nna mung ga sadi hkan la chye ai.
(4) Ding ding man man mi ra lata la tim, teng man ai hpe mu mada aimasha hte, tsan tsan de mu mada ai masha gaw galoi mung n law ai majaw kaja dik hpe yu shalai kau nna nau n hkrak ai hpe ra lata meh jawm jaw lata sharawt kau nna, hpang de gaja wa tatut galaw yang n mai byin ai lam rai taw nga ai hpe chye ai shaloi gaw grai hpang hkrat nna sum kaba hkrum chye ai. N chye n chyang ai ni hpe kade ang lang dan tim n chye na hkraw, myit n hkawn hkraw ai majw jaw ai hpe njaw ai ngu mu, n jaw aihpe jaw ai ngu mu mada nna lata sharawt shutkau, dawdan shut kau ri chye nga ai. Ga shadawn Copernicus hpe dai prat na ningbaw ningla ni shut ai ngu sat kau ai hpang ya gaw Copernicus tsun ai ga teng ai hpe mu lu ai shaloi gaw hpang hkrat mat sai.
(5) Teng man ai gaw meh law ai hte nau n seng ai. Ga shadawn: Sawn hpan langai mi hpe jawng ma marai 10 hta yang marai 8 a mahtai bung nna marai 2 a mahtai gaw kaga mahtai pru ai ngu ga. Rai tim marai 2 a mahtai mahtang jaw ai rai chye ai. Shing n rai jawngma ni a mahtai gara mung n jaw ai mung mai byin ai. Sarama langai sha teng man nna jaw ai mahtai hpe chye ai mung mai byin ai. Kaman 10 pawng yang kade lu na kun?
(6) Shinggyim masha gaw teng man ai hpe chye tim tinang a kan wang myit nau kaba ai majaw tsan tsan de na hte ya jang na tinang a matu akyu hpe myit mada let, tengman ai hte jaw ai hpe chye ninglen n teng man nna n jaw ai maga ra lata meh bang chye nga ai.
(7) Kalang lang jaw ai hpe teng man ai shadu kau nna n chye ginhka ai majaw ra lata meh bang shut kau chye nga ai. Ga shadawn: NGO project manager langai mi a gumhpraw jai kahpan financial statement hpe yu yang project proposal hte maren hkrak hkrak rai nga ai, vaoucher ni mung hkum hkum tsup tsup rai nga ai. Gumhpraw jahpan hti hkum ni pawng ai mung jaw nga ai. Gumhpraw ngam mung jaw nga ai. Lata e ngam ai gumhpraw cash in hand mung hkrak nga ai(kaga masha a gumhpraw gan hkoi nna sa madun dan ai), Gumhpraw dum na gumhprw ngam(Bank balance) mung jaw nga ai(manang ni a gumhpraw atu hte hkoi nna gan bang da ai). Rai tim dai jahpan n teng ai jahpan rai chye ai. Kadai n mu mad ai hku mayun shaw sah kau nna shi a nta gap la chye nga ai. Dai majaw English masha ni gaw honesty is the best policy nga nna tsun ma ai.
(8) Hkum tsup ra n rawng ai tara laika n nga ai majaw tara laika hta garai n ka shalawm lu ailam amyu myu hku nna mung democracy masa hpe manai makai di nna tinang ra ai mahtai hpe tara shang lu la hkra galaw la mai nga ai.
Ya ten hta Myen mung up ai ni hte mung up ahkang lu la na matu shakut nga ai uhpung ni yawng gaw democracy masa de sa wa nga ga ai nga nna tsun nga ga ai. Gara hpan democracy masa gaw anhte mung masha ni a matu htap htuk na kun? ngu ai gaw mung shawa masha ni jawm myit daw dan lata la na lit nga ai.
Hkristan sasana bungli hte nawku hpung ni hta mung, Karai Kasang a Wenyi gaw kam sham ai sape hpung masha shagu hta amu galaw lu ai,wenyi shadut lu ai(inspiration)hte Karai Kasang kaw na shing ran madun dan ai hkam la lu ai (revelation) ngu kam sham ai majaw hpung kongsi zuphpawng ni hta democracy ra lata ladat masa hpe dam lada jai lang nga ga ai. Dai hta jan wa jaang gaw, anhte a hpung sara hpe anhte bau da ai, anhte jaw lata da ai, dai majaw anhte a matu anhte ra ai hu woi awn ra ai ngu ai de du wa chye nga ai.
Karai Kasang amungdan shing n rai sumsing lamu mungdan gaw democracy mungdan n rai. Mung chying sha ni a gumsan mungdan Republic n rai. United States n rai. Munghpawm mungdan Union n rai. Hkawhkam mungdan kingdom rai nga ai. Karai kKasang a mungdan hta hkawhkam nga ai. Karai Kasang nan hkawhkam ni a Hkawhkam rai nga ai.. Angelic hosts Hpyen dap nga ai. Mung masha ni nga ai. Dat kasa ni nga ai. Lamu ga jarit terrotory nga ai. Tara upadi supreme Law nga ai. Tara jeyang ai lam judgement court nga ai. Jeyang hkrum ai ni a matu htawng condemned cell ngarai mung nga ai. Nsin htawng hkyuk htawng bottomless pit nga ai. Nga yawng nga pra hpe hpan da ai shaloi sumsing lamu hta bawng ban ai lam nga ai. Shinggyim masha hoe hoan da ai shaloi anhte a hkrang bung sumla hte maren hpan da ga ngu nna sumsing lamu kongsi heavenly council e bawng jahkrup ma ai.
Rai tim, yubak masha ni ra lata meh jawm bang nna HKye la Madu hpe san da ai n rai. Yu bak ngarai de sa na shinggyim masha ni jawm myit hkrum nna Madu Yesu hpe dinghta aga de saw shaga la ai n rai. Madu Yesu du yang, dai mung hpe up ai Herod hkaw hkam mung n ra ai majaw Egutu de hprawng shingbyi hkawm ra ai(ya na refugee ngu ai baw rai nga ai). Shangai na shara nta madu tai na kadai n kam hkap la ma ai. Dik shale nna ma Yesu hpe bai kaba na matu Yosep pyi kawa n kam tai ai. Shi a buga de wa yang Nazareth mare masha ni n kap la ma ai. Shi a nta na kanau ni pyi n kam sham ma ai. Dai ten na Yuda nawku htung ningbaw ningla ni shi hpe mara tam nna hpang jahtum Roma asuya a tara rung de mung masa mara pukma hte wudang hta jen sat kau shangun ma ai. Ndai hpe yu yang demovcracy masa hku du sa ai n rai nga ai. Karai Kasang a mungdan hta myihtoi ni, hpung up ni, tara hkaw sara ni, hpungtau ni, hpung ningbaw ni nga nga ma ai. Karai Kasang san da ai n rai yang jahten sharun ai ni sha tai na rai nga ai. Karai Kasang a mungdan hta lawu lahta up hkang masa vertical heirarchy hpe dan dan leng leng mu lu ai. Chyawm tari kaw Kawa Karai Kasang, Kasha Karai Kasang, Chyoi Pra ai Wenyi Karai Kasang masum rai tim langai Triune God (Holy Trinity)nga ai. Dai npu e kasa ni, sara ni pang hte pang nga ai. Hkristu up ai mungdan hta janmau amyu 5 hpe ginmgdan ai hta hkan nna shagrau na lam tsun da ai. Mare 10 up ai aya, mare 5 hpe up ai aya, ngu nna tsun da ai. Hpa jan mau mung n gup, hpa mare mung n up ai ni mung nga nga na rai nga ai. Ndai ni yawng gaw democracy ra lat poi shang na n rai. Karai Kasang a mungdan hta galaw hkawm sa sahmu shamawt ai lam yawng hte gaw for God and for His glory Karai Kasang a hpug shingkang dan dawng na matu hte Karai Kasang myit dik lam a matu sha rai nga ai. Karai Kasang tawn da ya ai supreme spiritual Law chyahtum chyalai wenyi tara hte up ai npu e nnga nga na rai nga ai.
Myanmar mungdan hta Karai Kasang ra sharawng ai democracy up hkang masa teng tup byin pru wa u ga. Sumsing lamu hta Karai Kasang myit dik nga ai hte maren Myanmar mungdan hta mung dik wa ru ga.


text:
Thank you for visiting our blog. Kachin Review is the official blog of our website www.kachinreview.com. Our website is currently inaccessible due to technical problems. So we created this blog to keep in touch with our readers while we are repairing our website.
Wednesday, July 28, 2010
Du Magam ni Lai Mat Wa, Mung Masha ni Tut Ngam Nga
Maigan du Wunpawng ramma law law chye mayu ai Buga shiga gaw ‘Mung Masa Shiga’ rai nga ai. Gara kaw hpa baw byin, galoi byin, hpa majaw, kaning rai byin ngu ai hpe chye mayu, na mayu nga ai. Dai shiga ni a marang e maigan kaw sak hkrung na n -gun la hpa zawn pyi tai nga ai. Mung masa shiga hpe shana ya nga ai Website, Blogs hte Radio (e.g Irrawaddy, Mizzima, Kachinnews, BBC, RFA) zawn re ai ni hpe yawng na ra sharawng nga ai. Mung masa manghkang gaw sak hkrung lam a manghkang zawn rai nna, shinggyim masha ban hte ban htum ngu nnga ai labau leng hku kyi (kri) gayin nga ai.
Maga mi hku yu yang, awm dawm ahkaw ahkang lu sai law nga ai ni pyi, mung masa Party ningbaw ni dangrang hkat ai lapran kaw, mung masha ni gaw tinang grau htuk manu dum ai ni a hpang hkan nna dang rang lawm nga ma ai. Dang ai hpung ni mungdan hpe uphkang na ahkang lu la tim, mung masha ni yawng gaw dang ai ni hte sum ai ni maren sha akyu hkam la ra ma ai. Mung masa dang ai ningbaw ningla kachyi mi sha ahkaw ahkang lu nna shanhte ra sharawng ai sak hkrung mat wa chye ma ai.
Mung masa ngu ai a majaw kahkyin gumdin lam hpe hkra nga ai
Mung masa wuhpung gaw gara kaw mung anga nga ai zawn, Community langai (or) church langai (or) dum nta langai hta raitim, mung masa ra sharawng hpung nbung jang shat rau nsha, gamung rau n jahta, nawku rau nsa re ai lam byin nga ai. Sinna mungdan ni hta Party nbung ai shada ga pyi n shaga hkat ai. Dai masha ni nawku jawng langai kaw rau ndung lu ma ai, sumsing mungdan langai de rau man yawng lu na mung nloi na rai nga ai. Rev. Kun Le tsun ai ga nga ai “sumsing mungdan kaw Myen nga taw yang, ngai sumsing mungdan du tim bai nhtang wa na nngai” nga ai. Mung masa hkum tsun sa, Manchester United hte Liverpool gawdin hpung madi shadaw ai lapran ga pyi n shaga hkat nga ma ai.
Wunpawng amyu a lapran hta mung, mung masa nrum ai hpung ni nga jawng nga sai. Dai sha n rai, Nawku Hpung nbung: Madung, KBC, Kahtawlik, Anglican, Shanglawt, Laban kru ya hpung ni a lapran ramma ni mahku mara grai yak nga ai. Hpung nbung jang kaga ga zawn nawn mat nga ai. Num jaw num la hkat ai kaw na hkawt hkalup hpung ni kathawlik num hkum la, kathawlik ni mung hkalup hte hkum gayau nga nna yak nga ai. Ndai hku nna ‘ra’ nbung hkat ai Wunpawng wuhpung wuhpawng hta amyu mungdan langai gaw de nga ai hkrun lam hpe myit yu yang magyi magaw shading la yak la ai tinggyi tinggaw nga rung jahkraw, tauba ginlang wanji chyagang htung lai hpe gara hku di la ra na kun myit yu ging nga ai.
Laika ka sara nkau mi tsun ai, shinggyim wuhpawng gaw ‘rights’ ahkaw ahkang ahkyak ai nga ma ai. Ahkaw ahkang ngu jang yawng hta maren nga ra nga ai. Kaji ai wa lu ai hte kaba ai wa lu ai bai bung ra nga ai. Lahtaw la wa lu ai hte Lahpai la wa lu ai mung naw bung ra na rai nga ai. Dai nrai yang, wuhpung a hpang hkan ai mung masha ni gaw, ningbaw tai ai langai ngai a hpang hkan nna, poi ngut shagu maza magawn mat ra ai hta jan nna hpa nan nngam nga ai. United Kingdom na mung masa la ni tsun ai: (US ni shana shat ‘dinner’ grai hkrak hkra sha sai nga jang, Europe ni gaw ban agying kashin ra ra re ai” nga ma ai.
Chyum Laika na labau mabyin
Yesu nga pra ai ten na Israela amyu (Jewish) masha ni a mung masa hpe loi mi jahta mayu ai. Shani shagu na sak hkrung lam gaw mung masa hkam la ai hta madung nga malu ai. Yesu tara hkaw hkawm ai ten gaw Roma Asuya ni up hkang ai kata rai nna, Jew amyu ni hta nbung ai wuhpung 5 nga ma ai. Dai ni gaw: 1) Hparashe – Pharisees; 2) Saduke -Sadducees; 3) Herodi – Herodians; 4) Myu tsaw hpung- Zealot; hte 5) Laika ka sara or chyoipra ai hpung – Essences ni rai ma ai. Langai hte langai, shada da dinglun hkat, anyam hkat nna aten ma nga malu ai. Ndai ni yawng shanglawm ai Council langai mung hpaw da ma ai. Dai gaw ‘Sanhedrin Council’ rai nna hkinjawng Kayapa hpe ningbaw shatai da mu ai.
Roma Asuya a gawng malai hku nna gaw, Caesar Augustus (27 Bc-14 AD) gaw karai shara kaw nga nhtawm Jew amyu ni hte Palistina mungdan ting hpe up nga ai. Mung masha ni kaw na hkanse hta la nna, tara hte mung dip da nga ai. Zet kung ai masha dan dawng pru wa na nloi ai zawn, pru wa ai ni hpe mung shi a amu hta jai lang kau kau di wu ai. Dai majaw, mung masha ni gaw kam hpa na shara tam nga ma ai. Nawku hpung hpe myit mada ga nga yang mung, alu bang, hkungga nawng jau ai hpe bai n gun dat ra ai sha n ga, tara 613 ting hpe mung tup hkrak bai hkan ra nga ai. Mung masa hku lawt lam tam ai ningbaw pru wa shagu, rim la nna shawa a man e kasi madun kau kau di ai sha a hkrum nga ma ai. Ndai ten hta, lahta e tsun lai wa sai wuhpung 5 gaw lawu na hte maren myit jahkut da nna sak hkrung ma ai.
Zealot- Myu tsaw hpung: Rawt malan hpung hpaw yang she mai sai, ndai Roma ni hpe anhte a kaji Dawi gaw Goliate wa hpe dang kau ai zawn, Roma ni hpe mung dang kau lu na re nga ma ai. Karai Kasang mung anhte kaw moi jiwoi jiwa prat kaw nna rau re. Dai majaw rawt malan saga, teng sha awngdang na re nga ma ai.
Raitim, Herodians hte Saduke (Herod hkawhkam a akyu hpe chyeju dum ai shi a hpang hkan masha ni, Yeruslem nawku htingnu hpe gram gram ya ai hpyen du, hte hpaji rawng ai mare kaba nga masha) ni gaw, ndai Zealot ni myit ai gaw shut nga ai, mana bu ai lai she re, Roma ni hte atsawm kanawn yang sha sak hkrung lu na re, dai nrai yang yawng jam jau mat na she rai nga ai nga ma ai. Essence ngu ai chyoipra san seng dum let laika ka sara ngu tsun hkam ai hpung ni gaw, ndai Herodians ni hte Zealot ngu ai myu tsaw ni myit ai gaw angawk angak hte hpaji nrawng ai amu she re nga ma ai. Karai Kasang hpe sha-grau sha-a let, Shi a mying ningsang hpe shakawn kungdawn ai lam chyu sha mung masa yawng a ashuk ashak hpe dang lu na re, sha n ga, lawt lam a ningpawt mung re, htaw zai bru jang ga kaw hkawm wa ai prat hpe mung myit dum mu le, Karai Kasang gara hku la-kawn la ai hpe mung myit dum ging ai le, nga ma ai.
Raitim, Hparashe ni a sawn nawn ai lam gaw lahta na hpung ni hte shai nga malu ai. Karai Kasang gaw Meshia ngu ai hkye la madu hpe shangun dat na re, dai hpe naw ala ga, anhte hpa n galaw lu ai, shi hkye la yang sha lawt lu na re. Dai majaw Meshia du wa na hpe shani shagu myit masin hkum hkrang jasan jaseng let ala nga ga, akyu hpyi ga, hkungga law law nawng jau nna Karai Kasang na hkra hpyi jahtau ga nga ma ai. Chyum laika na tara laika ni hpe anhte hkrak hkan yang, Karai Kasang gaw anhte hpe matsan dum let hkye la na re. Dai majaw jep ai tara (613) hpe tup hkrak hkan ga. Anhte gaw yubak tsip ni she re majaw, yubak kaw na jasan kau na shawng myit ra ai. Hkungga law law nawng jau ga, Roma ngu ai ni hpe Karai Kasang nan gasat shamyit kau na ra ai, nga ma ai.
Ndai hpung 5 hte gaw Roma hpe nra ai hkrai raitim, nra ai ladat hte gawt kau lu na ladat mahtai shapraw ai (theology) nbung shajang nga ma ai.
Lahta na hpung ni myit mang sawn shapraw ai kata kaw, yu maya mung masha ni gaw shani shagu na lu na sha na hpe sha myit ru nga ra sai. Machyi yang hpa hte tsi na, tsawra myit ni ganang e tam na, lu sha ganang na tam sha na gara hpung hta lawm na mung yak nga ai. Herodians ni she jaw ai zawn zawn, Zealot ni myit ai hku she awng dang na zawn zawn, nrai law Hparashe ni tsun ai ga madat yang she Karai Kasang nan kaja wa sa hkye la na kun nga nna mung ung ang nga ma ai.
Dai aten hta, Yesu ngu ai wa paw pru wa nna mare kahtawng ni hkan tara hkaw hkawm hpang wa sai. Shi hpe mung masa hku amyu hpe woi awn na shadu nhtawm, shi a hpang hkan nang ai ni law law re. Sape shi lahkawng 12 hpe shaga woi ai hpe yu yang, Israela amyu 12 hpe rau sha kahkyin gumdin na ngu ai ladat lawm nga lu ai. Raitim, shi a sasana gaw matsan masha ni kaw na hpang nga lu ai. Tara hkaw hkawm ai hte kaja war a nga ai machyi shamai ai lam, nat shaden ai hte kaw si ai ni hpe jaw lu jaw sha nna, myit kaji garen ai ni hpe shalan shabran hkawm nga ai. Nga hkwi ai yan nau hpe Sape hku shaga ai kaw nna hkawt, grit nem ai maga tsap nna hpang nga wu ai. Dai majaw, Zealot ngu ai Myu tsaw hpung ni gaw shi hpe grai ra sharawng nga ai. Raitim, masum ning tup hkan nang mada yu tim lak lai wa ai lam nmu lu ma ai majaw, shi a ntsa myit kataw ai ni law law lawm wa ma ai.
Yesu ngu ai wa hkaw hkawm ai gaw, Ninggawn Mung Masa re ai lam tsun wa sai. Ndai Ninggawn Mung Masa gaw masha yawng tara rap ra ai hpe lu la hkra gasat ai hpe lak nak hte nre ai sha myit masin hte rai nga lu ai. Nnan daw hta Yuda amyu mat mat ai ni hpe hkan tam na nga nhtawm, hpang daw de gaw mungkan ting de hkaw dan mu, ngu htet kau da wu ai. Shi a sape ni hpe shi tsun nga ai, “ Nye a hpang hkan ai ni gaw, asak hpe lahpaw hte makai gun nna hkan mu yaw (tinang wudang tinang hpai) nga nna htet da nu ai”. Nsang daw yang, aten ntam ai si ai de du mat ai. Akyu law law hpyi ga, masha ni anhte hpe shut ai hku nmu u ga mung, tsadan a jahten ai hte nam pum shang nna kamyin kamam hpa mung nbyin uga sadi maja let hkan nang marit, ngu wu ai. Dai daram tsun da ai kaw Yuda Iscariot naw gale pru mat wa nga lu ai.
Rai sa, lahta na lam gaw hkristan tai ai ni yawng chye na da sai lam ni re. Ndai hku nna woi awn ai hpung amyu myu, lai ladat amyu hte, n gun rawng ai hpung law law wa pru wa dam timung, shinggyim wuhpawng hta grin nga ai gaw, mung shawa masha ni sha arai nga ai nrai ni? Ndai mung shawa masha ni hta ahkyak ai hpa rai ta? Mung masa re ni? Hpaji re ni? Sut gan rai kun? hkam kaja lam wa rai kun? ngam nga ra ai shinggyim wuhpawng hta ta tut ahkyak dik ai hte shani shagu na hkrum hkra nga ai mayak mang hkang ni gaw mung masa kaja jang yawng mai byin wa na kun ngu ai ga san ni anhte hpe shani shagu san taw nga sai.
Myit shachyaw yu na lam
Dai ni na wunpawng ginra hta, lai wa sai 2000 ning hkan na Jew masha ni a gam maka hte kahproi ganoi byin nga ai ngu mu mada nni? Myu tsaw ai hpung ni lam woi ai gaw amyu hpe lawt lu na de kaja wa woi sa wa nga ai kun? Shing nrai, makam masham hta n gun dat ai mung Wenyi lam hpe ningshawng tawn nna amyu sha lam hpe woi awn ai re ngu tsun lu na kun? Shing nrai, mare kaba de nga nna hpaga yumga hte dum nta ni hkrak nga ai ni gaw amyu sha lam hpe shani shana kajai na ra sharawng ma ni? Rai sa, amyu sha lam chyu tsun ai ni gaw gara madang de lahkam sa wa nga sata? Dai ni gaw jaw nhtawm kadai ni gaw shut ai ngu mu mada nga ga ta?
Labau mau mwi a jahtum
Lahta na Jew amyu ni hta byin ai mabyin hpe bai yu ga. Yesu tara hkaw hkawm ai gaw si ai hpang Wenyi ni sumsing mungdan de du na matu re ni? Sape 12 hpe sha lata la ai lam gaw Jew amyu lakung 12 hpe hkringdat ai lam re nga nna chyum masa ninghkring ni mu ma ai, nang gara hku chye na lawm nta? Dai sha n ga, mat mat ai sagu ni hpe hkan tam ai nga nna mung tsun wu ai. Dai hte maren, tara maigan num sha gaw kasha machyi ai hpe shamai ya na hpyi ai shaloi, Yesu lawan n shamai ya ai sha, shat naw jaw sha yu u, mai wa na ra ai, nga ai hpe kanu gaw ‘sha ku na hkrat ai shat hkyep ni hpe gwi ni hta sha na ahkang nga ai zawn, an nu hpe mung na a tsawra myit kachyi mi sha gaw jaw ging ai le’ nga nna dara la ai lam chyum laika hta rawng nga ai.
Dai majaw, Yesu a shamu shamawt ai lam hpe Mesianic prophetic ‘Karai amu gun ai myihtoi kaba’ nga nna mung tsun da ma ai. Raitim, lahta e tsun lai wa ai hpung 5 gaw kadai mung Yesu hpe atsawm sha nchye na ma ai. Madi mung n madi shadaw wa ma ai. Ga san sha san la la rai nna kau da da di ai jahkring hkring hkrum wu ai.
Hpang jahtum AD 70 ram du wa yang, lahta na hpung 5 gaw dumbri dumbra rai mat sai. Jew amyu lamu ga ngu ai gaw numhpu she hput, mung masa myit mada shara kachyi mi mung nmu lu sai. Ratim, Yesu a hpang hkan ai ni gaw law htam nna mungkan de chyam hkra galu kaba dan dawng wa masai. Shanhte a marang e, Hebrew laika hpe Greek hku ka gale nna mungkan de shachyam shabra dat sai. Hparashe ni, Saduke ni, Herodians ni, Chyoipra dum ai ni yawng gaw ganang de rai mat sata? Yesu hpang hkan ai mung masha ni, ntai nmai rai nna lagyim nang ai ni, hpaji pyi nau nchye ai sha madat mara let kam sham ai ni gaw agrin nga nna nsi ai hte amyu nmat ai sha grin nga ai lam Hpung Sasana labau ni hpe yu nna mu lu nga sai nrai ni?


text:
Hkawng zawng lawt lu wa ai lam gaw
(1) Hkawng zawng rim hkrum ai hte shi ga lu la ai.(2)shiga lu ai hte IDP balik rung de sa yu ai.(3)dai hpang I.O balik rung de sa sagawn ai.(4) dai hpang Inspector Hafizi shi hpe rim ai wa hpe sagawn ai.(5)Dai hpang rim hkrum ai wa rawng taw ai Pudu hkyuk de sa sagawn ai.(6) shaloi Balik rung na ni gaw Rim hkrum ai wa hte seng ai document madun na matu tsun ai.shi rim hkrum ai wa a Document nnga ai majaw (7) UNHCR rung de shi hte seng ai UNHCR document lu na matu OPI hte hkrum na matu shani tup la yang she shana daw laika hkap la ya ai.(8) hpang shani gaw OPI wa laikka hkap la ya sai lam shana wa ai.(9)Dai hpang nhtoi 8 na ai hpang Hkawng zawn lawt lu sai...(Lahta na zawn tsang hte tsang ayak ahkak shara shagu du nna she Lawt lu wa ai lam rim hkrum ai wa a amu (case ) hpe azin ayang sagawn galaw lai wa sai...)...KDO amu madu Nwawt Hkun seng kaw nna chye lu ga ai,shana ai Kachin Media Group Malaysia (KMG) shiga dap
(More ++) Hkawng zawn a lam click and see


text:
Myen mung masha tsin yam ni hpe Mtsan dum
laman UN de na ni sashaw la jang lawt lu ai lam nga ai.Rai tim shadang sha gaw 2007 shaning nnan Malaysia mung dan Tara galai mat nna, UN ni Hkyuk htawng de nmai sadu ai majaw shadang sha gaw ya na zawn aten galu sharen da hkrum ai lam re hpe chye lu ai,Bai nna asak 18 ning nhpring ai ma ni hpe gaw 18 ning hpring hkra
htawng kaw sharen da nna she shalawt ai lam mung na chye lu ga ai. Ya na zawn dai ni Htoi mai lawt lu ai lam gaw myen mung de masa shuk (bukda pungyi hte mung masha )ni hpe hpyen asuya wa gap sat ai a majaw Myen mung tsin yam ni hpe Matsan dum nna shalawt dat ai re lam mung chye lu ai, Ndai shata lawt pru wa lu ai jinghpaw wunpawng myu sha ni gaw : slg jan : Pan ing (Australia de ),Shayi : seng hkam,Shd: Htoi mai,Shd: Maran Hkun seng,Shd: Bawm htang,Shd: sharoi,Shd: Galau Gam,Ndai ni re hpe chye lu ga ai.
ETHNIC NATIONALITIES JOINT FORCE (BURMA) demonstrations at Kualalumpur
2 Oct 2007 shani Jahpawt (9:00 am-11:00pm ) du hkra ngun madun ai lam hpe Myen mung dat kasa rung, China (Miwa mung)Dat kasa rung, Russia mung dat kasa rung hta galaw lu sai lam chye lu ai. N gun madun ai ni gaw Matut manoi n gun madun ai lamang hpe Malaysia mung dan Kualalumpur mare kaba e awng dang ai hte galaw ngut kre la lu sai, Dai ni na lamang hta laklai ai lam ni gaw, Myenmung nga amyu baw sang Kachin,Karenni,Karen,Arakan,Shan,Mon,Chin ni myit hkrum myit ra hte shang lawm ai lam re.ndai zawn rau jawm n gun madun lu ai gaw No(1) lang mung re hpe chye lu ai.Bai nna Malaysia mung dan asuya Balik dap ni mung nrim ai sha atsawm makawp maga ya ai lam chye lu ai. Dusa ai ni gaw Jinghpaw wunpawng amyu sha yawng-200 jan hte laga amyu sha Yawng-2500 ram re lam chye lu ai.


text:
Japan Mungdan mung, tsin yam masha ni hpe, hkap la mat wa sana.
Laika si n-mu lu jang, + kaw dip let yu ga.
Malaysia mungdan hta, Balik (sh) Police, Oprasy rim hkrum wa yang.
Sadi ra ai lam langai gaw Balik ni hpe madu a gumhpaw sumbu nmai shaw madun ai. Balik rim hkrum ai rai yang rim hkrum ai shara, Bilik rung, ni chye da ra na. Madu a Jinghku (sh) manang langai ngai rim hkrum ai rai yang lawan dik ai hku KRC rung de matut mahkai wa marit. Rim ai shani kawn n’htoi 14 ya laman Balik dap kaw na nlu shaw la ai rai yang Tara rung (Court) de du mat na. Dai hpang tara daw dan ai hte Htawng Degree jahkrat ai hkrum na rai nna, Malaysia Mungdan a htawng ni de sa ai hkrum na rai nga ai.
Htawng kaw kade na hkra nga ra na ta? Shata Kru kawn Manga ning mung na mat chye ai. Dai Htawng kaw na pru ai rai yang Malaysia Mungdan Maigan masha rim jep dap ( Immigration) kawn Htawng masha ni hpe Thai lamu ga jarit de sa kau, masha langai hpe (RM 300), Myen mung gumhpraw 105000 Kyats hte Dut sha kau ma ai. Kadai ni mari la ma ta? Agent ngu ai masha hpaga la ni mari la ma ai.
Agent ni a lata hta kade hkrit tsang ra a ta? Agent ni a lata hta bat mi jan nang hpe shaw la ai masha nnga yang, Panglai de Nga hkan ai Sanghpaw li kaw dut sha kau ma ai . Panglai de dut sha hkrum ai ni gaw dai Panglai n’tsa hta Jan pru Jan shang Hka hte Lamu sha mu lu nna, wa lam sha mat kau rai , Panglai ntsa kaw lup wa sha tai ra mat nga ai. THAI ga jarit kaw na Malaysia Mungdan de bai nhtang shang na nga yang Agent ni hpe Malaysia (RM 1900), Myen 650000kyats jaw ra ai.
Tara nshang ai bungli, Ga shadawn: game gin-sup shara, CD copy galaw ai shara hte nang hpam malu masha lu sha ai ni hpe rim hkrum ai rai yang KRC kawn lit nlu la ya ai. Dai ni na teng anhte amyu sha ni law law wa nang hpam lu sha ai majaw rim hkrum ai Ramma ni law law wa Malaysia Htawng kaji kaba hkan rim sharen da ai hkrum nga ma ai.
Myu sha yawng Lapu zawn zai rawng ai ladat hte Malaysia tsin-yam prat hpe hkam sharang let tawt lai lu mu ga law.
Myusha Lam Hta,


text:
Category: Sumla Shiga
- 23 January 2012
Myen dap ni gap ai majaw mara kata mung masha 5 hkalaJinghpaw mungdaw sinna Hpakan Uru Sengmaw ginra hta Myen asuya hpyendap gaw mara kata mungshawa masha ni hpe gap dumbre ai hta 2 si nna 5 hkala ai
Read more: Myen dap ni gap ai majaw mara kata mung masha 5 hkala
Category: Sumla Shiga
- 13 January 2012
Hpakan lam hta gap sat hkrum ai saranum Ying Wang
Ninghtoi;- 11-1-2012 ya jahpawt, 9:00 am daram ten hta Hpakant Ginwang, Kamaing Ginwang Daw, Kap Maw Ninghtawn kata, Nam Ya mare hte Kap Maw Zup mare lapran tai Dap Hk.L.Y. Masat (58) Bumu Ye Min Twi (Sit-chyawng-mu), Bumu Ko Ko Latt, Bugyi Htun Naing ni woi awn ai hpyen hpung ni kawn, sinat hte gap ai majaw, si sum mat ai jan, Mangshang Ying Wang, shata (4) re, hkri tung Ma hte hpawn, hkala hkrum ai Shy. Gawlu Seng Hkawn ni a mabyin sumla shiga
Read more: Hpakan lam hta gap sat hkrum ai saranum Ying Wang
Category: Sumla Shiga
- 07 October 2011
U.S. Jinghpaw ni Myen asuya hpe ninghkap n-gun madun
U.S. Jinghpaw ni Myen asuya hpe ninghkap n-gun madun
October 7, 2011
Miwa Sumtsan Kasa Rung, Houston, Texas kaw Ninghkap N-gun Madun
Miwa Sumtsan Kasa Rung, Los Angeles, California ka Ninghkap N-gun Madun
Washington Miwa Sumtsan Salang Rung kaw Ninghkap N-gun Madun
Category: Sumla Shiga
- 11 October 2011
Jinghpaw Ni A Malaysia Myen Asuya Ninghkap Poi
Category: Sumla Shiga
- 27 November 2010
Ban Mai Samahki Zup Ra Manau Poi
Ban Mai Samahki Zup Ra Manau Poi
Chiang Dao Ginwang, Chiang Main mungdaw
Htai mungdan
November 26-27, 2010
Sumla: Kachin News Group


text:
Manghkang Ran Hpaji (Conflict Resolution) hte Mali Zup Madim
- In Ningmu
- Last Updated on 30 January 2010
- By Utu Baw
- Hits: 2752
1) Labau shang shara mat mat na.
2) Dai labau shang shara hta npawt gaw nna nga pra wa ai Wunpawng myu sha ni labau n nga, labau shara tam gase ai myu ni tai na.
3) Hkristan hpung hta zing kem da ra ai ahtik labau shata ni mung mat na.
4) Dai madim galaw ai a marang e chyasam Myen, Miwa hte laga myu ni law law shang wa ai shaloi htingbut htingra mat na. Sai gayau nna myu mat na. Prat dep ana lawan ai hku chyam bra na. Num sha ni roi rip ai hkrum na. Buga masha ni zingri zingrat, dang sha ai hkrum na.
5) Madim waw jang Myitkyina hte laga Mali Hka a lawu de nga ai mare ni kashin shayawng kau ai hpa, mare ni mat mat na, n’sang daw rai yang myu sha ni law law si htum ru ma ai baw re.
6) Mali Hka hpe machyu let galaw lu galaw sha nga ai hpunau ni kyet si ai hkrum na.
7) Mali Hka madim makau na myu sha ni shimlam n lu tut nawng e sadi maja nna sak hkrung lagyim nga ra na.
Ndai lam ni gaw ntsa lam sawn lu ai ni sha re. Sung sung myit yang kata de manghkang ni grai nw law ai. Rai sa, ndai zawn manghkang law wa ai baw rai yang hpa majaw kadai mung hpa n-galaw nga ga ta? Ga san ni law law san wa na.
Anhte nanhte yawng shiga ni hta mu hti chye la sai hte maren, buga kata na Wunpawng myu sha ni mung shanhte dang lu ai daram grai shakut let ninghkap nga ma ai.
Grai yu n-gun lu ai.
Mungdan shinggan de du ai Wunpawng myu sha ni hte shingra tara hpe tsawra let makawp maga nga ai laga myu sha ni law law mung dangdi dangdep ai hku nna shanglawm ning hkap nga ma ai. Grai kaja sai. Matut shakut ga.
Ndai zawn ninghkap ai shaloi ma-ja ninghkap n mai nga ai. Hpa baw manghkang re hpe shawng asan sha chye na da jang she, hparan na mahtai kaja tam mu na re. Dai zawn ninghkap ai shaloi mung zai byengya hpaji lang let ninghkap ra nga ai ngu ai hpe mu lu ai. Ngai chye na hkawn hkrang ai daram jawm bawngban jahpra ga nga yang, daw masum hku nna bawngban mayu n’ngai.
DAW I. Hpa baw manghkang hpan ta?
Ndai Mali Zup madim gaw yu maya hku tsun ga nga yang “Hka Madim” sha re raitim laga maga mi hku yu ga nga yang “Mung Masa Madim” (Dam of Politics) re. Ndai hpe ntsa lam hku yu ga nga yang gaw “Myit Lawm” ai hpe npawt dat nna byin wa ai “Interest Conflict” zawn san ai raitim kaja nga jang gaw “Value Conflict” ngu ai nbung ai Mu jut, Labau, Makam Masham, Htunghkying lam ni law law rawng ai manghkang rai nga ai. Bai nna “Structural Conflict” ngu ai “Daru Magam” hpe npawt tawn let “Shagyip shagyeng, dang sha ai” manghkang mung lawm nga mali ai.
Interest Conflict hpe gaw hparan na loi nga ai hpa majaw nga yang dai kaw shanglawm ai uhpung yawng gaw tinang a matu lama mi amyat lu na hpe myit mada nna shang lawm ai re majaw dai myit mada da ai lam gaw law malawng bung chye nga ai. Lama shai hkat ai myit mada lam nga tim pyi dai hpe yawng myit hkrum let shagrin la na gaw ten kachyi mi la jang mai byin nga ai.
Value Conflict ngu ai gaw manghkang ni law law hta na hparan yak htum ai kaw na langai mi rai nga ai. Hpa majaw nga yang shi gaw myu sha langai a makam masham, htunghkying hte makam ni hte seng wa ai majaw rai nga ai. Kadai mung tinang htunghkying, makam, kamsham ai lam ni hpe hkra wa, shamat kau na matu galaw wa jang gaw a loi hte sha myit hkrum ai lam lu na gaw nloi la nga ai. Dai majaw grai hparan yak ai re. Anhte a Mali Zup Madim mung lahta de tsun lai mat wa sai hte maren ndai manghkang hpan kaw lawm nga ai.
Maga mi de Wunpawng ni a labau, htunghkying hpe hkra wa ai majaw Wunpawng ni nlu hkam jan lu ai zawn maga mi de gaw “shang gumhpraw” tam na nga ai ga baw npu kaw myu shamyit, labau shamat na masing hte galaw taw ai majaw rai nga ai. Hka ntsa kaw dawng dap taw ai nlung hpe sha mu na malai dai nlung gaw hka kata de gara hku kade daram shara la nna kade sung hkra jung taw ai hpe mu lu na nau ahkyak nga ai.
Structural Conflict gaw Daru Magam hta ru jung da nna galaw ai manghkang re majaw manghkang yawng hta na hparan yak dik ai manghkang rai nga ai. Daru Magam “Power” lang sai ngu ai kaw na gaw kadai hpe mung ahkyak nla ai “ngai” ngu ai ga baw npu kaw sa wa ai masing rai nga ai. Kadai hte bawngban na mung myit nhkawn ai majaw hparan yak dik htum ai manghkang re.
DAW II. Manghkang ran hpaji ni
Manghkang langai byin ai ngu ai hte nlaw htum uhpung lahkawng shing nrai dai hta grau law (at least two groups or more) nna shang lawm chye nga ai.Ga shadawn, asuya hte mung shawa ni (snr) mung shawa hte laga sut hpaga uhpung ni (snr) asuya, mung shawa hte sut hpaga uhpung ni.
(i) Mungdan langai hta manghkang langai byin shagu mung masha ni a kam hpa shara gaw asuya re. Asuya ni mai kaja ai hku hparan daw dan ya na hpe mung shawa yawng myit mada let la nga chye ga ai. Law malawng kaga mungdan a asuya ni gaw mungdan a gawda ai tara npu hta lahkawng maga myit hkrum ai mahtai lu hkra “Compromising” ngu ai shada bawng ban jahkrup ai ladat hpe lang let hparan chye ma ai. Ndai ladat hta gaw uhpung maga mi hta shanhte ra ai lam hpe nkau mi shayawm kau ya ai zawn laga maga mi na uhpung ni mung nem gying ai daram nem let lahkawng maga myit hkrum lam tam ai ladat rai nga ai.
(ii) Nkau mungdan hta gaw “Collaborating” ngu ai manghkang hta shang lawm ai uhpung ni yawng a shawng lam grau kaja hkra shawa myit hkrum ai lam hpe jawm bawng ban let shada mahkri shawn nna jawm galaw sa wa ai ladat hpe lang chye ma ai.
Ndai zawn bawng ban jahkrup sa wa ai aten hta “Daru Magam” ngu ai “Power” ni hpe nlang ai sha shada hkungga ai hte bawngban sa wa ai ladat rai nga ai.
Anhte myen mungdan hta gaw dai hku nrai. Manghkang langai byin jang asuya gaw “Daru Magam” “Power” hte “Aming” ngu ai “Order” hpe bu hpun dagraw let manghkang ni hpe hparan chye nga ai. Mung shawa hpe jau tau bawngban tsun dan ai lam nnga ai sha kalang ta “gara shani, kade ya laman hta nta wang hpe htawt sit ya ra na” nga ai zawn re ladat ni gaw “Structural Conflict” hpe madi madun ai lam rai nga ai.
DAW III. Gara hku hparan ra na?
Ndai Daru Magam hpe npawt maju jung let byin ai manghkang (Structural Conflict) hpe gaw Daru Magam hte sha n rai yang laga lam hku nna bawngban jahkrup na lam n nga nga ai. Anhte Myen mung hta Myen hpyen asuya hta lai nna kadai wa shi zawn Daru Magam ja a ta? Ga san pru wa na zawn re. Raitim anhte Wunpawng ni hta mung anhte yawng myit hkrum let gaw sharawt hpang da ai Wunpawng Mungdan Shanglawt Asuya (KIO) nga ai re. Myen wa daram n-gun n kaba tim anhte Wunpawng ni hta na sha gaw, “Daru Magam” “Power” tsaw dik ai uhpung rai sai.
KIO langai chyu sha Myen asuya hte man hkrum bawngban jahta lu ai re. Dai re ai majaw, ndai Mali Hka Madim lam hte seng nna mung shawa ra ai hpe Myen asuya hte bawngban jahkrup, shiga gin len ya na gaw KIO a lit rai nga ai ngu, mu mada lu ai. KIO gaw mung shawa a myit ra hpe asuya de shiga ginlen ya ai “Facilitation” ngu ai shiga ginlen daju tai let “Bawnu shachyai woi hkalem la ai ladat” hpaji hpe lang let woi bawngban jahkrup sa wa ra nga ai. Maga mi hku tsun ga nga yang “win-win solution” ngu ai “lahkawng maga amyat lu ai ladat”, Jinghpaw ga malai zawn “Hka ja let Nga gamai” nga ai ladat hpe jai lang ra nga ai.
Ndai ninghkap ai lam hta KIO a shanglawm ai lam kachyi mi naw n-gun dat ra ai hpe mu lu ai. Dai hta sha n-ga KIO gaw tinang mung shamu shamawt, Myen asuya hta n-gun grau kaba ai, “Daru Magam” grau tsaw ai “Power” grau ja ai kadai re ngu ai hpe tam la nna mung maga mi hku nna shamu shamawt ai lam ni mai galaw nga ai. Ga shadawn, Miwa asuya zawn re.
KIO hpe sha lit nawng ap ya ai hku n rai, anhte Wunpawng myu sha ni yawng mung man ang ai, du nga ai shara kaw na Karai hta kyu jawm hpyi let shakut sa yang, teng sha awng dang ai lam lu la na re. Kalang sha galaw, shamu shamawt yu nna “e n mai byin na re law” nga nna “Avoiding” ngu ai “Koi yen ai ladat” hpe lang na i? “Hka masawn a maidang tsing” gaw n mai na re. Dai hku rai yang anhte myu sha ni hkrat sum ai hta hkrat sum mat ma na re. Dai majaw myit n daw ai sha dai Madu hta n-gun da-ting let shawnglam de matut shakut sa ga ngu ga saw mayu ai.
Mungdan hpe woi awn nga ai Hpu shawng hpu ba ni mung “tinang kadai re”, “hpa majaw ndai shara kaw du taw ai”, “tinang a lit gaw hpa re”, “tinang makawp maga ra na gaw kadai re” ngu ai hpe ten shagu hta myit dum let galaw ra ai magam bungli ni hpe nden ja ja hte galaw sa ga. Tinang mungdaw hpe pyi nlu makawp maga yang gaw gara hku na simsa rawt jat ai mungdan gaw de sa wa lu na ga ta?
Dai re majaw galaw sa wa na lam shagu hta jaw ai lahkam htawt lu hkra hpaji zai byeng-ya kung kung hte bawngban jahkrup sa ga. Masha ni zawn mungkan hpaji janmau n lu gup tim, mungkan a hpaji madu “Chyoi Pra ai Chyum Laika” hpe anhte lu ga ai. Mungkan a mung masa lam ni yawng gaw dai Chyum Laika kaw nan anhte hpe sharin da ya sai re. Dai hpe anhte yawng hti hka-ja matsing sumhting let myu sha lawt lam hta jawm shakut sa wa ga law.
Ndai laika ngau hta tinang hka-ja la lu ai daram hte sha bawngban jahpra dat n’ngai. Shut shai ai lam nga yang tinang chye da ai grau kaja ai hpaji hte jahkum shatsum la nna grau kaja ai ladat hte myu sha lawt lu lam hta jawm shakut sa wa ga.
Yawng hpe hkungga let,
Utu Baw


text:
Shiga
Hpakan de lung ai Myen asuya hpyen n-gun 200 jan, Nam Ya kaw du
- Post 05 October 2012
- Last Updated on 05 October 2012
- By KNG
- Hits: 648
Hpakan de hpyen n-gun wa jat na lung wa ai Myen asuya hpyen n-gun 200 jan gaw Mugawng-Hpakan lapran Nam Ya mare kaw du nga sai lam, chye lu ai.
Hpakan lungseng maw ginra hta majan gan zim nga ai aten, ya na zawn Myen hpyen hpung gaw Myitkyina-Hpakan lam hku nna Hpakan kaw nna deng 10 daram sha tsan ai Nam Ya de htu shang wa ai re lam rai nga ai.
Ya ten hta Hpakan ginra mayan kaw, majan gan zim nga ai raitim, Myen asuya hpyendap kawn hpyen n-gun matut manoi jat bang nga ai majaw, majan n sim n sa byin wa na masa nga ai lam, ginra buga salang langai KNG Jinghpaw Shiga Dap de tsun ai.
“Myen asuya hpyendap ni Myitkyina-Hpakan lam, Tamahkan-Hpakan lam lahkawng hku lung wa ai. Hpakan ginra hpe tsepkawp jum tek lu na matu, shan hte ra ai hku lungseng htu shaw sha lu na matu shakut nga ai,” nga shi tsun ai.
Myen asuya hpyendap ni gaw, Hpakan ginra na KIA dapdung 6 hpe htim gasat na matu jin jin rai nga sai hte, ya ten hta asuya hpyendap ni gaw, dapdung 10 jan, hpyen n-gun 600 jan hte Myitkyina-Hpakan lam, Hpakan-Tamahkan lam hku nna matut manoi n-gun jat ai lam ni galaw nga ai majaw, kade n na ai ten hta majan laja lana byin wa mai ai lam, KIA dapdung 6 a Dap Up Lat Du Up Jum Nhkum Zau Doi tsun ai.
Myen asuya hpyendap ni gaw KIA dapdung 6 nga ai, lungseng kaja pru ai shara ni rai nga ai, Seng Ja Bum hte Lamawng Kawng ni hpe mung gasat zing la na matu shakut nga ai lam, shi tsun ai.
Ya ten Myen hpyen ni gaw lungseng pru ai, Hpakan, Maw Wan hte Lawng Hkang mayan de mung hpyen n-gun 100 jan jahkrat tawn sai hte, Gwi Hka maga de mung hpyen n-gun 100 jan sa tawn da ai lam, Dap 6 hpyendu ni hpe lakap let chye lu ai.
Bai nna, shawng e majan byin ai shara Myauk Hpyu (Woi Hpraw) kaw mung, lungseng nhkun ga shingbut kaw dap jung nna, kaduk ni htu da ai hte, gasat na matu jin jin rai nga sai lam, myi-chyaw sakse ni tsun ai.


text:
David Bacon English Myanmar Typing Tutor 5 Preview Release
Madu a computer hta e Myen font gayet sharin hkaja mayu ai ni amatu ya kalang mi bai David Bacon English Myanmar Typing Tutor 5 Preview Release hpe upload galaw dat ai re. Chye sai manang ni nga ai zawn rai nchye she ai manang ni a matu yaw shada let post galaw da ai re. Npu kaw e download galaw mai ai re.
Galoi mung shakut taw nga ai (Admin Ni)
Galoi mung shakut taw nga ai (Admin Ni)
Mozilla firefox browser hpe themes galai lang ga
Ngai hku na blog ka ai shaloi (snr) website ni yu ai shaloi Mozilla Firefox Browser hpe grau lang byin ai rai. Hpa majaw i nga yang gaw law malawng website ni blog ni gaw Mozilla Firefox Browser hte galaw da ai re majaw gaw byin mai yang Mozilla Firefox hte yu ai gaw grau asin pye na re. (www.itwunpawng.co.cc hpe mung mozilla hte sha gram da ai re majaw mozilla browser hte yu yang grau manu na re ngu shana mayu ai.)
Ok! Mozilla Firefox Browser na Themes hpe gara kaw na downloads galaw la na rai ngu hpe ngai hku na n-pu kaw e links jaw da na re. Downloads galaw ngut ai hpang computer kaw gara hku Run galaw na rai ngu hpe loimi sanlang da mayu ai hku re.
N-pu kaw na downloads galaw na links hpe dip ngut ai hpang website de shang mat na re. Dai ngut ai hpang dai kaw e grai law ai Mozilla Firefox Browser sumla ni grai law ai hpe mu lu na re. Pages ni ma grai law ai hku re. Grai law ai kaw na e madu ra ai Mozilla browser langai na sumla hpe dip dat ga. Dai ngut ai shaloi laga pages de gale mat na Continue To Download ngu ai kaw e matut let dip ga. Dai ngut ai hpang Accept and Install ngu ai kaw dip ga. Matut na downloading ngu ai hpe mu lu na jahkring mi laman hta e program langai mi hta e Install Now pru wa na re. Dai re yang Install Now kaw e dip dat ga. Dai ngut ai hpang Restart Browser ngu pru wa na re. Dai hpe dip dat na hkring re yang madu a Mozilla Browser Themes change let pru wa ai hpe mu lu na re. Good luck lol.
Galoi mung shakut nga ai(Admin ni)
Ok! Mozilla Firefox Browser na Themes hpe gara kaw na downloads galaw la na rai ngu hpe ngai hku na n-pu kaw e links jaw da na re. Downloads galaw ngut ai hpang computer kaw gara hku Run galaw na rai ngu hpe loimi sanlang da mayu ai hku re.
N-pu kaw na downloads galaw na links hpe dip ngut ai hpang website de shang mat na re. Dai ngut ai hpang dai kaw e grai law ai Mozilla Firefox Browser sumla ni grai law ai hpe mu lu na re. Pages ni ma grai law ai hku re. Grai law ai kaw na e madu ra ai Mozilla browser langai na sumla hpe dip dat ga. Dai ngut ai shaloi laga pages de gale mat na Continue To Download ngu ai kaw e matut let dip ga. Dai ngut ai hpang Accept and Install ngu ai kaw dip ga. Matut na downloading ngu ai hpe mu lu na jahkring mi laman hta e program langai mi hta e Install Now pru wa na re. Dai re yang Install Now kaw e dip dat ga. Dai ngut ai hpang Restart Browser ngu pru wa na re. Dai hpe dip dat na hkring re yang madu a Mozilla Browser Themes change let pru wa ai hpe mu lu na re. Good luck lol.
Galoi mung shakut nga ai(Admin ni)
Computer Alarm Clock
Ya kalang mi bai computer hpe aten n-dum hkra lang chye ai manang ni hpe shadum na matu Alarm Clock hpe madu a computer kaw bang da let shi aten du yang shadum la na matu Alarm Clock hpe kalang bai post galaw dat ai hku re. Ngai na zawn computer hpe yup ten lai na jahpawt n-kam rawt hkra chye lang ai manang ni na matu re. :P
Alarm Clock hku na gaw madu na computer lang taw ai aten shadum ya na hku re. Computer lang taw ai aten n-dum shami shalai kau na tsang ai manang ni e Alarm Clock hpe gara hku lang na hte seng na loimi tsun dan mayu ai hku re.
Set Alarms nga ai kaw dip dat ga. Dai re yang gaw madu masat da ai aten hte Alarm ngoi wa yang madu hku na computer hpe lang ai ram sai ngu myit let computer pat let yup ga. :P
Galoi mung shakut nga ai (Admin ni)
Alarm Clock hku na gaw madu na computer lang taw ai aten shadum ya na hku re. Computer lang taw ai aten n-dum shami shalai kau na tsang ai manang ni e Alarm Clock hpe gara hku lang na hte seng na loimi tsun dan mayu ai hku re.
Set Alarms nga ai kaw dip dat ga. Dai re yang gaw madu masat da ai aten hte Alarm ngoi wa yang madu hku na computer hpe lang ai ram sai ngu myit let computer pat let yup ga. :P
Galoi mung shakut nga ai (Admin ni)
Computer Wallpaper
Computer wallpaper tsawm tsawm rai hpe madu a computer kaw e bang la ga. Computer shawng kaw e dung nga ai shaloi n lagawn na matu...:P
Subscribe to: Posts (Atom)


text:
DKBA majan ntsa, ga san san hpa KIO/KIA-Daphpawm
- In Shagun Laika
- Last Updated on 11 November 2010
- By Malihkrang
- Hits: 2795
Lai mat wa sai Nov. praw hta amyu bawsang laknak lang rawtmalan uhpung ni Daphpawm gawgap sa wa na myit hkrum dawdan masai.
Daphpawm galaw sa wa ai labau hpe yu yu yang, KIO/KIA ningbaw kaba Maran Brang Seng a prat hta NDF hku nna shawng galaw lai wa yu sai. Daphpawm ni jawm gasat shara la nna Munghpawm Asuya (Federal Asuya) ndau ai n na yu ai. KIO/KIA ni gap hkat jahkring nna Myen hte simsa lam la mat wa ai majaw, NDF kaw nna shale kau hkrum sai.
De hpang 2001 ning hpang de Doi Htaleng kaw KIO/KIA kaw nna myit hkrum ai hte M.A (Military Alliance) ngu ai hta training ni jawm la nna galaw lai wa sai. Sat lawat amyu myu a majaw, dum dum hte hte hte bungli n byin mat ai hpe na ga ai.
De hpang lai wa sai shaning hta Federal Army hku myit hkrum nna hpaw na matu shim ai hku hpang nga sai lam na lu ai. Daini Du Kaba Nban La shinggan de le hkawm wa ai hpang BGF hpe n hkap la ai lam galaw sai. N galaw yang n byin na re ngu myit jasat hte May 2010 hkan kaw nna Federal Hpyendap hpaw na matu amyu bawsang laknak lang uhpung ni hpe jawm mahkawng nna jawm bawngban galaw sa wa ai hta, Nov. praw hta bungli jawm galaw na myit hkrum lam lu la ai kaw du hkra rai sai.
Dai hta hka, mani daini DKBA hte Myen hpyendap ni mahti hkat wa masai. KNU gaw tinang amyu langai sha re majaw hpyenma, arung arai hte garum nna hpyen man de shang nga masai. Dai wa, ya hte myit hkrum lam la da ai SSA-N hte KIA hpyenla ni ganang rai nga ma ta? DKBA a shawnglam majan hta garum na offer (n lu shadu na mi raitim) sha pi gaw jaw masai kun? Hpyendap n-gun hte n lu garum yang, logistic (ra ai arung arai) hte gaw garum na lam ni nga masai kun? Ya hte myit hkrum nna dawdan hpaw da ai Daphpawm hpe test (chyam ai) galaw ai lam rai nga ai.
Ndai laman sha myit hkrum lam la da nna hpaw hpang da ai Daphpawm gaw majoi aten shama gamung dup, scholar (hpaji ninghkrin) hte funders (alu garum ai ni) ni, analysis (sawk jep nna) galaw nna paper ka, funding gumhpraw tam jat shara a matu sha on paper (maisau) kaw nga ai Daphpawm n rai yang kaja na re ngu mu mada ai. Kaja wa lata tut de shada jawm galaw sa wa lu ai, Federal Union a lahkam de woi galaw sa wa lu ai uhpung rai wa u ga, madi shadaw let myit mada kam ai.


text:
Jaw ai Masing hta Annau ni tsap ra
- In Shagun Laika
- Last Updated on 08 February 2011
- By Barennumraw
- Hits: 2463
Dai zawn masing jahkrat ai hpe grin nga lu na rau jawm galaw lu na matu gaw gaw da ai tara masing gaw ahkyak dik rai nga ai. Mungdan law law a masing jahkrat ai lam amyu hte ningmu amyu a majaw hkrat sum ai zawn awngdang ai mung nga nga ai, dai majaw daini anhte myu sha ni yawng a hpang lam masing hpe mungkan mungdan law law a gaw da ai tara hpe maram dinglit yu nna tinang myu sha tinang htunghking hte rap ra ai, prat madang bung ai tara ningnan ni hpe bai gaw da ra nga saga ai.
kaga mung dan law law a shaning na na lai mat sai dai ni na prat hte n htap htuk mat sai tara ni hpe tawn kau ra saga ai. Tara ningnan myit jasat ningnan masha ningnan atsam ningnan hte kalang bai gaw gap tawn ra saga ai ngu mu ai.
Dai ni Tai Hpyen wa gaw anhte myu sha hpe shamyit na matu shaning law law kaw nna, masing jahkrat gaw da ai tara tawn da chyalu re majaw, kaning re ai Myen ningbaw wa galai lai anhte myu sha a matu galai shai na lam n nga ai. Ra lata shang ai hta pyi anhte myu sha ni n mai lawm ai. Gawda ai Tara hte masha n galai dingsa munghpawm ngu ai hta anhte myu sha ni n mai tsap sai.
Jinghpaw ngu ai pyi shamyit shamat kau mayu ai ni hte anhte matut bawngban nga tim, “Magwi na tingse dum bang ai hpa,” jummu shi nna she rai na re. Dai ni makam hpung law law pru wa ai majaw mung dinghku masha langai hta na annau ni shat hpun langai hta rau n mai sha wa nga ai hpe mung maga mi de myit dum ga.
Makam hpung law law pru wa ai mung annau ni a ga garan lam hte masa kaba langai rai nga ai. Lamu ga sau nhprang rai mungdan sutsu ai majaw mung annau ni a matu hpyen kaba langai rai nga ai, zai bru jang hta kadai n tsin sa tam na ta? Myu a matu machyi hkam lu ai ni tai ga. Masing hte gaw da ai Tara n-galai dingsa, annau ni a jaw ai shinggyim ahkaw ahkang lu na lam n-nga ai. Dai ni annau ni kata majan da, lahta majan da, katsi kahtet majan da, pat shingdang ra mat saga ai majaw shawng na hta grau atsam dat sadi maja ga.


text:
-
In Laika Ngau
-
Last Updated on 02 October 2008
-
By Shawng Htoi
-
Hits: 1824
Madung Shamyet Shanat Chyum Ga
(Mahte Laika 1:18-25); (Luka Laika 2:1-2; 4:16-30)
“Tsawra ai hpu nau ni, dai ning kalang bai anhte Hkrisamat hkam la lu sai. Ndai shata gaw, amu mung grai kyin dut nga ai aten nan re. Mungkan a du hkra ladaw mung, grai katsi pyaw nna, myit hta kabu pyaw nga ai aten re. Tinang galaw ai sut masa gambum ni hpe ginchyum dat nna amyat garan la ai, nsi nai si, ja mam, namsi namsaw mangai shu la ai, dusat yam nga, sagu bai nam, u, wa mayat maya law htam ai aten mung re. Ramma ni mung ‘nja nja nra nra’ sha nga nna, tinang a shawang myit kaba shingjawng ai aten re.
Ndai aten hta mungkan masha ni law law wa tinang kadai re, Shi kadai rai nga ai, shanhte kadai rai nga ma ai hpe dawdan la na aten mung rai nga ai. Ningrai kadai mung, tinang a kamhpa na, tsawra na, sut su na, chyechyang na, lawt wa na, Madu hpe tam la, lata la nga ai aten re. Raitim, shangai wa sai Yesu gaw, kadai rai nga ai hpe anhte n chye kau ai sha, yup su sun rai shaning shagu Hkrisamat hpe galaw nga ga ai. Dai majaw, Yesu gaw Mungkan a Madu, Ngwipyaw ai Du Hkristu rai nga ai hpe, daining na Hkrisamat hta jawm myit yu n-gun la sa wa ga.”
1. Yesu shangai wa ai gaw, Mungkan e kaba dik ai Atsam Marai langai hpe shadan dan ai re
Yesu shangai wa ai lam gaw, mungkan a kaba dik ai daru magam atsam marai (power) hpe gumlang kau na matu, rai nga ai. Yesu shangai ai aten na mungkan hpe ga-up sha nga ai atsam kaba langai gaw Roma Hkawseng Magam Augustu wa a uphkang ai lam rai nga ai. Shi hte shanhte Roma ni a uphkang lai sa hte dip gamyet da nga ai re.
Ya, Palestina mung gaw, Suri mungdaw kata na Herod hkawhkam wa up sha nga ai mungdan langai rai nga ai. Roma hkawseng uphkang masa lam gaw, mungkan kasu gabrawng n nga hkra, zim brep rai, shanhte a simsa lam hpe mahkyu da nga malu ai. Dai hpe Latin ga hta, ‘Pax Romana’ nga ai. Hpa majaw nga yang, ‘hpyen laba lai hte jahkrit dip kamyet shama nna, simsa lam hpe gawgap ai lai, rai nga ai. Dai majaw, Roma hkawseng mungdan ni a kata ‘tsepkawp simsa ai lam’ nga ai. Hpa majaw nga yang, shanhte hpe kadai mung n lu gumlang kau ma ai majaw re.
Raitim, tengman lam, ngwipyaw ai lam hte ‘Orderly System—Htung tara lai’ n nga ai nga Chyum ninghkrin William Barclay htai dan nga ai. Dai majaw, Roma hkawseng mungdan kata e yubak lam hkrai pri rai nga ai. Dai lam ni gaw, hkawseng magam ni a masha sat ai lam, ga shadawn--Herod hkawhkam gaw n tara ai hku ‘hkanse kawn’ hta sha ai lam, hkawseng magam wa hpe nawku ai htung hte Karai Kasang hpe gumlang ai lam ni, grai sawng wa ai.
Yuda masha ni kata hta mung, Karai Kasang kata hkawhkam, hkinjawng, reng ai amyu nga nna gumrawng nga timung, ‘sagu hpyi hpun ai bainam zawn, n’tsa e mahkaw hprwi, npu e hka lwi’ nga ai hte maren, Karai Kasang hpe shanhte a arawng aya hte awu asin di kau manu ai. Chyoipra dum ai, san seng dum ai, hkik dum ai, chye dum ai, ja dum ai, n hkru n kaja ai myit hte sha ga-up nga ai. Grau sawng ai gaw, shanhte a yubak hpe pi shanhte n mu, n dum, n chye mat hkra, rai mat wa sai. Yesu shangai wa ai gaw, Shi a amyu hpe tinang a yubak mara kaw nna, hkyehkrang la na matu rai nga ai.
Mungkan a arawng aya lam a majaw, anhte a Mungmasa dukaba ni, hpung sara kaba ni, tinang yubak lu ai n dum ai sha, nga nga ga ai. Tinang a yubak lam ni hpe n dum n chye nna, asak hkrung nga ai lam gaw, hkrat sum na ninghpang kaba rai nga ai lam hpe, Amerikan Hpung-up sara kaba Hans Finzel wa ka da ai. Anhte a marin marit ai myit, law hpa ai myit hte arawng aya tam ai myit jasat ni a majaw, yubak hta lup nga ai Yuda masha Roma hkawseng ni a matu mung, Yesu gaw yubak kaw na shalawt ya na shangai wa sai.
Yesu shangai wa ai gaw, mungkan a atsam marai yawng hta grau ai kaba dik ai atsam langai hpe shadan dan nga ai. Yesu gaw yubak kaw nna hkyehkrang la ai wa, hkyehkrang lam a Madu Shi nan rai nga ai. Kadai Roma ni, Germany ni a atsam marai snr mungkan a daru magam atsam marai (power) mung, hkyehkrang la lu ai power hte yubak kaw na shalawt ya lu ai power n nga ai. Anhte ni ndai kaba dik ai hkyehkrang la ai power langai hpe, dai ni nan hkam la na matu rai nga ai law. Ndai atsam marai gaw, masha wa hpe jahten sharun ai atsam marai n re, masha hpe hkye la ai atsam marai she, rai nga ai.
2. Yesu shangai wa ai gaw Myit Masin Tingnyang kata Hkaw dung na matu re
Yesu shangai wa ai lam gaw, shinggyim masha ni a myit masin tingnyang hta ‘hkaw dung’ na matu hte mungkan a hkawhkam majing rai nga ai hpe madun dan nga ai. Mahte gaw ‘Yesu gaw Yuda ni a hkawhkam majing’ re lam hte ‘Yuda ni a ningbaw kaba majing’ rai nga ai lam hpe, ahkyak gawak nna madi madun nga ai. Sara kaba Hanson gaw ndai hpe ‘Du’ nga nna, lang da ai gaw Yuda ni hkikhkam ai, hkawhkam, du, ningbaw ningla ni law law nga lai wa sai hpe bai myitdum shangun ai.
Dai ni gaw hkikhkam ai ja, sutgan, hpyendap kaba, magam tingnyang hta dung nna, up na lam htum mat sai. Ndai aten, Yuda ni shanhte a hkawhkam tingnyang shamat kau nna, Roma hpyen gumshem ni a npu e mayam yam nga ai ten re. Dai majaw shanhte a npu e hkrit tsang hpa, hku hku hpang gara ai, matsan mayan ai, machyi makaw ai, jahten labye re lam ni, n kam n sham ai lam ni, matsan chyaren re ai lam ni, ana ahkya zinli amyu myu re ai ni hkrai pri, rai nga ai. Dai majaw, shanhte myit mada ai ‘Meshia gaw Roma uphkang lai hte Romma hkawseng magam ni hpe gumlang kau na Dawi Hkawhkam zawn hpyen ni hpe gumlang kau na share shagan wa’ rai na hpe nan, myit mada ala nga ai re.
Yesu gaw masha myit masin kata uphkang ai hkawhkam majing she rai nga ai. Dai rai, Yesu shanu ai tingnyang gaw, Hkawhkam Herod a hkikhkak ai hkawhkam hkaw hta n re. Herod gaw marin marit lawhpa nna ladu lai n’tsen ai myit jasat rawng ai wa re. Dai majaw, Herod hkawhkam gaw asak kaba magang, Yuda ni hpe zingri sat magang rai wa sai nga nna, labau hta mu lu ai. Herod Hkawhkam a myit masin hta, Yesu hkaw dung na malai, shi a law hpa ai hte marin marit ai n ju n dawng manawn masham ai, mungkan a myit hte hkrai, hpring chyat rai nga ai.
Arawng aya hte mungkan a lam ni hkrai hpring shara la ai myit masin hta, Yesu shara la na shara n nga mat sai. Yuda, Hparashe hte Saduke, Laika Ka Sara ni mung, tinang a arawng aya hpe chyu sha myitlawm, tinggyeng ga-up nga ai. Dai rai, Yesu ngu ai gaw shanhte a matu ‘lachyum n nga ai gasi kaman nan’ rai mat ai. Shanhte a myit masin hta mung ‘ngai’ ngu ai tinggyeng myit sha, shara la mat ai majaw, Yesu hkaw dung n mai mat ai. Raitim, mungkan hkawhkam, shangai wa sai Yesu a lagaw npu taw na, uphkang hkam ai Magu Hpaji rawng ai ni gaw, Yesu hpe nawku daw jau ai hte reng grau dik ai sutgan ni hte sak jaw lu masai.
Bai, Yesu gaw wenyi hta matsan mayan hkrum nna, Shi hpe tam nga ai ni, Shi hpe marit let myit masin shajin chyinghka hpaw ala nga ai ni a matu, rai nga ai. Sagu rem ai ni a myit masin hta Karai Kasang a mungga dik wa sai. Karai Kasang hpe ala nga ai, tengman lam hpe kadai n sawn ya tim galaw nga ai ni a myit masin gaw, ‘Yesu hkawhkam a Tingnyang’ nan rai nga ai. Mungkan hta kaba dik ai shut lam gaw, Karai Kasang hpe chye tim, kamsham wa sai raitim, shingdu tawn kau ai lam re nga, Karai masa ninghkrin langai tsun ai.
Mungkan mungdan ni Mungkan a hkawhkam tingnyang gashun hkat nna gasat si htum lai wa masai. Ga shadawn-- Greek Hkawhkam Alexander The Great mung mungkan ting hpe gasat la nna shi a hkawhkam tingnyang hta hkaw dung let hkrat sum mat wa sai. Raitim, Yesu gaw Mungkan masha ni a myit masin hta hkaw dung ai Htani Htana Hkawhkam nan rai nga ai. Anhte yawng gaw hkawhkam lu nga ga ai. Nang kadai hpe hkaw dung shangun na rai ta? Mungkan masha ni gaw tinang a lagaw lata, myi, na, bawnu, hkum hkrang ni hpe madung shamyet shanat nna magam shachyen nga ai re.
Yesu chyu sha myit masin hte amu galaw nga ai re. Shinggyim masha ni gaw masha a madang, manu hpe shanhte myit jasat, myit masin, myit n sam hpe shen yu nna she dawdan chye ai. Yesu gaw yubak masha hpe hkyen la nna ngwipyaw ai hpe shaman ya ai. Anhte hte arau nga ai htani htana myit masin Hkawhkam nan rai nga ai.
3. Yesu shangai wa ai gaw, shi a Mungdan Lam hpe ndau ai lam re
Yesu shangai wa ai lam gaw Shi madu ai Mungdan rai nga ai lam hpe ndau ai lam re. Shinggyim masha ni madu tawn ai-- n-gun ja dik ai Roma ni uphkang da ai mungkan de snr Yuda ni zawn nawn ai Karai Kasang hte shanhte a Hkawhkam mungdan de sa du ai Manam snr Chyasam langai n re.
Bai, n hkru lam, marin marit ai lam, lawhpa nna yubak hpring ai mungkan de Shi hte seng ai hku nna sa shangai wa ai mung n re. Kawa Karai Kasang a matsun hte maren, shangun dat ai majaw sha, kam tim n kam tim aming shaprai jahkring sa nga ai mung n re. Mungkan masha ni nau myit mada shara n nga nna, tsadan a mayam npu kaw nga ai mungkan masha ni hpe hkye la na, sa du shachyen ya ai sha mung n re. Shawng na Karai Kasang a yaw shatawng shada ai masing hte maren, Karai Kasang gaw, kasha Yesu hku nna, Shi madu ai mungkan de sa du ai lam, she re.
Ndai hpe Rev. Doctor Ola Hanson gaw, ‘Madu sharawng awng ai shaning hkaw dan na matu’ nga, Luka 4:19 hta ka gale da nga ai. Ndai Chyum ga gaw Ga Shaka Dingsa Prat na Jubili Shaning hte lachyum bung pre ai lam nga ai. (Jawjau Laika 25) Ndai hta Karai Kasang gaw, shalawt ai wa, hka shaprai shangun ai wa, lamu ga madu, mayam madu Shi nan rai nga ai hpe mu lu ai. Dai hta n-ga, nai mam, malu masha jaw sha ai mung Karai Kasang nan rai nga ai lam, Karai masa hpe mu lu ai.
Ya, Yesu shangai wa ai lam gaw, Jubili Karai masa hta grau ai lam hpe dum ra ai. Yesu shangai wa ai lam gaw mungkan ‘Nga Yawng Nga Pra ni a Madu’ majing gaw Shi nan rai nga ai majaw, anhte tinang nta buga mungdan de wa ai zawn, Shi a ga de wa ai she re. Dai majaw, Shi ra ai hku Shi a nta buga hte shi a masha ni a matu amu galaw na lam, rai nga ai.
Shi hku nna, shalawt mayu yang shalawt na, machyi shamai mayu yang machyi shamai na, si ai ni hpe sharawt mayu yang sharawt na, nat shaden kau na, nbung laru hpe daru na, myikyaw ai ni hpe shamai ya na, ngwipyaw ai lam hpe jaw na, ngu ai lam ni hpe kamsham ai ni snr n kamsham ai ni hpe Karai Kasang a hpung shingkang, Shi a mungdan re lam hpe ndau na matu ‘kumla’ madun dan ai lam mung, rai nga ai.
Grau nna, Tsi du (Doctor) Luka gaw Mahte hte n bung ai hku nna, Yesu shangai wa ai lam hpe grai dam lada ai hku htawng dan ya nga ai. Dai gaw Yesu shangai sa wa ai gaw-- sai, hpaji madang, ru sai, num, la n gin hka ai sha ‘shi sharawng awng ai masha ni hta’ nga ai ‘ga’ gaw ‘shi sharawng awng ai mungkan masha ni yawng’ hta ngu ai lachyum re. Ndai ga gaw, Yesu gaw Mungkan ting Mungkan masha yawng a madu rai nga ai hpe madi madun ya ai re. Ndai lam gaw, Mungkan ndai a Madu majing gaw Yesu nan rai nga ai lam re. Dinghta shinggyim masha ni chyawm gaw, mungkan hpe arawng aya, sutgan hte lai baw hkum sumhpa hte madu na shakut nga ai re.
Bai, tsadan mung lai ladat law law hte Mungkan hpe madu shakut nga ai re. Raitim mungkan a madu majing gaw Yesu nan rai nga ai. Dai hpe myitdum let anhte shada da mara raw, garum pawn ba, gawgap sharawt hkat let, Madu Yesu ngu ai Madu langai a woi awn ai npu e taw nga let, kahkyin gumdin nga nna, Madu Yesu gaw hkawhkam Madu Dukaba majing rai nga nna, ndai Ninggawn Tawa hte Mungkan ting gaw Yesu uphkang nga ai shaning rai nga ai hpe jawm kabu ndau, hkap la, hkan sa nga na, rai nga mali ai law.
Shingrai, ndai mungkan hta mungkan a ‘yubak atsam marai (power)’ hpe dang kau lu ai atsam kaba gaw du wa sai re. Dai atsam kaba gaw shangai wa ai Yesu hta mu lu ai hte yubak hpe shalawt kau ya sai. Kaning re ai mungkan a atsam marai (power) mung yubak kaw na dat dat kau ya lu ai atsam marai (power) n nga ai hta n ga, yubak shabyin dat ya ai lam hkrai, rai nga ai. Ndai daru magam atsam marai ningja (power) hte shangai wa ai Yesu gaw, myit masin kata hkaw dung ai Hkawhkam rai nga ai.
Dai re ai majaw, anhte mungkan masha ni hpe hkyehkrang la ai Yesu a amu gaw, "myit masin sasana magam" nan rai nga ai. Mungkan masha ni a matu alak mi shangai sa wa ai Yesu gaw Shi uphkang nga ai lam hpe, ndau nga ai re.
“Tsawra ai hpunau ni e...ndai Hkrisamat Aten hta anhte yawng mungkan a Madu majing gaw Yesu rai nga ai hte, ngwipyaw ai Du nan rai nga ai hpe dum nga let, kamsham ai hte ngwipyaw chyeju hkam la lu u ga law.”
Laika ka ai wa Shawng Htoi gaw Nawng Nang Jinghpaw Wunpawng Chyum Hkawlik e sharin sara langai hku galaw nga ai wa re.


text:
Shiga
Sanap-hka marang Myitkyina kaw mung htu
- Post 28 November 2011
- Last Updated on 28 November 2011
- By KNG
- Hits: 2463
Nov. 26, lai wa sai bat Kru Ya shani jahpawt hkying 6:30 hta, Myitkyina Jinghpaw Wunpawng Hkalup Hpung Ginjaw (KBC) Rung hte Gies Masat Nawku Jawngwang ni hta htu wa sai re.
Ndai marang htu ai hpang, Sanap-hka ahtoi nsam pa pa re ai marang si ni gaw wang chyinghka, aga hte namlap ni kaw dan dan leng leng wa kap nga ai hpe mu lu ai lam, myi-chyaw-mu ai ni tsun ai.
Ya ten du hkra ndai marang si hpa re ai n chye tim, buga masha ni gaw shingja tsi (chemical agent) lama ma rai na nhten ngu nna, myit tsang nga ma ai lam chye lu ai.
Lai wa sai bat pru de mung ndai zawn Sanap-hka marang ni KIO Sinpraw ginwang ginjaw Mai Ja Yang mare hta mali ya (Nov. 20-23) matut manoi htu wa sai re.
Dai re majaw, KIO gaw Mai Ja Yang kata hka lawng nkau na hka n lu na matu hte namlaw namlap ni n sha na matu mung masha ni hpe sadi jaw tawn sai rai nga ai.
Myitkyina hte Mai Ja Yang kaw htu wa sai ndai Sanap-hka marang hte seng nna, Myen hte KIO lahkawng yan, hpungtang jep sawk madun lu ai lam (scientific data), ya ten du hkra n nga shi ai.
Raitim, KIA laknak chyoi chye ai ni tsun ai hku nga yang, Myen dap ni gaw ya ten KIA hte byin ai majan hta shingja laknak (chemical weapon) ni grai jai lang wa ai majaw ya na zawn Sanap-hka marang htu wa ai re nga ai.


text:
Shiga
Awmdawm ahkaw ahkang a matu Hkalup hpung ni shat gam akyu hpyi
- Post 17 April 2012
- Last Updated on 18 April 2012
- By KNG
- Hits: 958
Jinghpaw mungdaw mare daju Myitkyina kaw nga ai, Jinghpaw Wunpawng Hkalup Hpung Ginjaw (KBC) nawku hpung ni gaw, "Jinghpaw mungdaw awmdawm ahkaw ahkang a matu" hkying hkum 24 lusha gam akyu hpyi lamang galaw sai re.
Alak mi akyu hpyi lamang hpe April 16 bat Langai Ya jahpawt hkying 6 kawn hpang shani hkying 6 du hkra galaw sai re.
Lani mi tup lusha gam akyuhpyi ai hta, "Share shagan kaja ni pru wa na matu hte Karai Kasang jaw ai awmdawm ahkaw ahkang a matu”, madung dat ai lam, akyu hpyi ai ni tsun ai.
Shawng e KBC nawku hpung ni hta, "Jinghpaw mungdaw hte Myen mungdan simsa na matu" akyu hpyii lamang galaw wa sai raitim, maning kaw nna "Jinghpaw Wunpawng amyusha ni a Karai Kasang jaw ai awmdawm ahkaw ahkang lu na matu” akyu hpyi wa ai re.
Myen mung ting KBC hpe ginwang 15 hte hpaw ninghtan tawn ai rai nna, dai kata buga nawku hpung 300 jan hte hpung masha sen 4 jan nga ai lam, Myitkyina KBC rung tsun ai.


text:
Shiga
Mai Ja Yang e hpyen yen Boarder ma jat wa ai majaw yak hkak lam hkrum nga
- Post 03 August 2012
- Last Updated on 03 August 2012
- By KNG
- Hits: 485
Wunpawng Mungdan Shanglawt Hpung (KIO), Sinpraw Ginwang Ginjaw Dapba (3) ginra, Mai Ja Yang mare kaw hpyen yen wa ai ma ni nga na matu, hpaw tawn ai Ung Lung Boarder hta ma jahpan (300) jan jat wa ai majaw, mayak lam law law hkrum nga ai lam chye lu ai.
Maning majan hpang wa ai 2011 ning, June shata kaw nna 2012 May shata du hkra Ung Lung Border hta jawngma yawng (108) sha nga ai raitim, dai ning 2012 ning June shata kaw nna ya ten du hkra jawngma yawng (553) rai taw sai lam, Mai Ja Yang hta hpyen yen ni hpe garum nga ai, Wunpawng Ninghtoi (WPN) a jahpan kaw nna chye lu ai.
Ya ten ma ni grau grau law jat wa ai majaw, mi nga ai Ung Lung Border langai kaw sha, ma ni hpe nga shangun na n mai byin wa ai majaw, ya ten Boarder masum garan nna nga shangun ra ai ai lam, WPN lithkam, Saranum May Li Awng kaw nna tsun ai.
“Boarder hta nga ai ma ni gaw Kanu Kawa hte arau nga ai ma ni n re ai majaw tsaw ra myit hte ma ni hpe laika sharin ya na matu lu ap nawng ai hpaji chye ai Wunpawng ramma ni law law ra nga ai” ngu Saranum May Li Awng tsun ai.
Bai dai ma ni gaw jahpawt shana jawng lung ra ai. Jawng gawk hta dung lahkum ni hpe gu gu ra ra n lu ai majaw, jawngma ni matsut matsat rai jawng lung ra nga ai lam matut tsun ai.
Boarder ma ni a hkam kaja lam hte seng nna, ya ten ma ni kaw shat kan ana hte waw waw ai lam ni byin nga ai lam WPN tsi jaw gawk lithkam, DD. Ah Hkawn kaw nna tsun ai.
“Ma ni gaw readymade lusha ni sha, malawng lu sha taw ai. Namlaw namlap lu sha na matu gaw ma ni hta grai ra nga ai. De a matu garum ningtum ni lu yang gaw grai kaja na re”, DD. Ah Hkawn tsun ai.
Boarder kaw ma ni a ra mara yu lajang nga ai, Sara langai tsun ai gaw, Boarder nga ai ma ni gaw lahta sam mung e, Myen asuya hpyendap hte Wunpawng Mungdan Shanglawt Hpyendap (KIA) ni majan byin nga ai majaw, jawng pat kau hkrum ai jawng hkan na ma ni rai nna, asak 6 ning kaw nna, 18 ning lapran na ma ni re lam tsun ai.
Dai ma ni gaw, KIO dingda ginwang ginjaw Dapba (4) kata na Kutkai ginwang, Mungji ginwang, Nampaka ginwang, Munggu ginwang hte Laksan Nam Ja Rap ginwang daw na KIO jawng ni hte asuya jawng na ma ni re lam matut chye lu ai.
Ya ten, Boarder masum hpe KIO Ginjaw Hpyen Yen Lakawn Lanawn Komiti (IRRC), Wunpawng Ninghtoi (WPN) ni kaw nna madung lit la garum madi shadaw nga ai re.
Ndai zawn jawng wa law wa ai mayak mahkak gaw Mai Ja Yang hta sha n-ga, kaga KIO ginra ni hkan e mung boarder hpaw na bau ra wa ai majaw malu masha a matu grai myit pu ba ra nga ai lam, IRRC Ningbaw Salang kaba Doi Pyi Sa kaw nna tsun ai.